U 10/2021 vp\nValtioneuvoston kirjelmä eduskunnalle komission ehdotuksesta Euroopan parlamentin ja neuvoston asetukseksi rajat ylittävistä vakavista terveysuhkista ja päätöksen N:0 1082/2013/EU kumoamisesta\nPerustuslain 96 §:n 2 momentin perusteella lähetetään eduskunnalle Euroopan unionin komission 11.11.2020 tekemä ehdotus Euroopan parlamentin ja neuvoston asetukseksi rajat ylittävistä vakavista terveysuhkista ja päätöksen N:0 1082/2013/EU kumoamisesta sekä ehdotuksesta laadittu muistio.\nKOMISSION EHDOTUS EUROOPAN PARLAMENTIN JA NEUVOSTON ASETUKSEKSI RAJAT YLITTÄVISTÄ VAKAVISTA TERVEYSUHKISTA JA PÄÄTÖKSEN N:0 1082/2013/EU KUMOAMISESTA\nKomissio antoi 11. marraskuuta 2020 ehdotuksen, jolla uudistettaisiin neuvoston päätös (1082/2013/EU) rajat ylittävistä vakavista terveysuhkista (COM(2020) 727 final). Ehdotuksen yleistavoitteena on varmistaa ihmisten terveyden korkeatasoinen suojelu vahvistamalla unionin kykyä hallita ja vastata kansanterveydellisiin hätätilanteisiin. Toisena yleistavoitteena on varmistaa sisämarkkinoiden moitteeton toiminta rajat ylittävien vakavien terveysuhkien torjunnassa.\nKomissio antoi 11.11.2020 osana terveysunioni-pakettia myös asetusehdotuksen Euroopan tautien ehkäisy- ja valvontakeskuksen ECDC:n mandaatin vahvistamisesta ja Euroopan lääkeviraston EMA:n mandaatin laajentamisesta. Uusilla ehdotuksilla on yhtymäkohtia myös EU:n pelastuspalvelumekanismin tehostamiseen, josta komissio antoi päivitetyn ehdotuksen kesäkuussa 2020. Yhdessä näillä ehdotuksilla pyritään luomaan vankka kehys jäsenvaltioille vastata tuleviin terveyskriiseihin.\nTerveysturvakomitean toiminta alkoi epävirallisena, kunnes em. neuvoston päätös (1082/2013/EU) virallisti sen. Samassa yhteydessä rajat ylittäviin terveysuhkiin liittyvät varhaisvaroitus ja vastemekanismin unionin tason koordinaatio ja käytännön organisointi annettiin vuonna 2005 perustetulle Euroopan tautienehkäisy- ja valvontakeskuksen vastuulle. Neuvoston päätös rajat ylittävistä terveysuhista piti sisällään myös lääkkeiden ja rokotusten yhteishankintamekanismin, joka on otettu käyttöön koronapandemiassa.\nNeuvoston päätöksessä säteilyvaaratilanne rajat ylittävänä vakavana uhkana jäi osin terveysturvakomitean mandaatin ulkopuolelle, koska Euroopan atomienergiayhteisöllä (Euratom) on mandaatti säteilysuojeluun liittyvissä asioissa, vaikka vanhassa päätöksessä on tietyissä tilanteissa terveysturvakomitealla mandaatti ottaa rajat ylittävät säteilyvaaratilanteet komitean työohjelmaan. Euratomilla on rajallinen mandaatti valvoa säteilysuojeluun ja valmius- ja reagointisuunnitteluun liittyvää viranomaistoimintaa. Kansainvälisellä atomienergiajärjestöllä on tärkeä rooli säteilyvaaratilanteisiin liittyvän viranomaistoiminnan auditoinneissa/vertaisarvioinnissa (ns. Emergency and Response Review, eli EPREV) ja hyvien käytänteiden edistämisessä.\nKomission rajat ylittävät terveysuhat asetusesitys muuttaisi merkittävästi EU:n ja jäsenmaiden varautumissuunnittelua. Se loisi merkittävät raportointi-, auditointi, stressitestiprosessit jäsenmaiden ja komission välille. Lisäksi se tarkentaa lääkkeiden ja lääkinnällisten laitteiden yhteisostoartiklaa muun muassa laajentamalla osallistujia.\nAsetus muuttaisi merkittävästi tautien ja muiden terveysuhkien seurantaa lisäämällä komission seurattavia tietoja ja antamalla suosituksia seurannan parantamiseksi. Asetus määrittelisi aiempaa yksityiskohtaisemmin seurannan ja epidemiologisen seurannan verkoston. Se velvoittaisi perustamaan referenssilaboratorio- ja ihmisistä peräisin olevien aineiden verkostot, sekä uudistaisi ja täsmentäisi merkittävästi varhaisvaroitus- ja vastemekanismia riskinarviointeineen, koordinointivelvoitteineen ja jäsenvaltioille annettavine riskinhallintasuosituksineen.\nAsetuksessa ehdotetaan myös mekanismia, jolla unioniin voitaisiin vanhan neuvoston päätöksen mukaisesti julistaa terveyshätätila, sillä erotuksella, että uudessa asetuksessa komission ei tarvitsisi odottaa WHO:n hätätilajulistusta. Hätätila antaisi valtuudet komissiolle monitoroida lääkkeiden riittävyyttä, kehittää lääkkeellisiä vasteita, sekä ostaa, hallita ja ottaa käyttöön lääkinnällisiä vasteita. Euroopan tautienehkäisy- ja –valvontakeskus (ECDC) voisi tarvittaessa myös aktivoida jäsenmaalle/jäsenmaille annettavan asiantuntija-avun (EU Health Task Force).\nEuroopan komissio esittää terveysturvakomitean (Health Security Committee, HSC) mandaatin laajentamista edellä kuvaillun mukaisesti koronapandemiasta saatujen kokemusten perusteella. Komission mukaan unionin tasolla tehdyillä päätöksillä voidaan turvata terveydensuojelun kokonaisuutta rajat ylittävissä terveysuhkissa. Komissio toteaa saatujen kokemusten osoittavan, että voimassa oleva neuvoston päätös (1082/2013/EU) antaa riittämättömän mandaatin koordinaatioon varhaisvaroitus- ja vastemekanismiin (Early Warning and Response System, EWRS) liittyvissä rajat ylittävissä vakavissa terveysuhissa, eikä päätös mahdollista koordinoitua yhtenäistä riskinhallintaa ja -viestintää.\nKomission ehdotus rajat ylittävien vakavien terveysuhkien asetuksesta ei vaikuta olemassa olevaan lääkkeitä, lääkinnällisiä laitteita, elintarvikkeita, ihmisverta ja elinsiirrännäisiä sekä keinohedelmöityksiä ja ionisoivaa säteilyä koskevaan EU-lainsäädäntöön. Ehdotuksen unionin tasolla aiheutuvat kulut maksetaan EU:n budjetista. Vuotuinen menolisäys on esityksen mukaan noin 50 miljoonaa euroa.\nVanhan neuvoston päätöksen (1082/2013/EU) monet artiklat on kirjoitettu muuttumattomina tai osin saman sisältöisinä komission po. esitykseen. Uusi asetusesitys on oikeusvaikutuksiltaan vanhaa päätöstä laajempi. Se lisää komission toimivaltaa merkittävästi erityisesti valmius- ja reagointisuunnittelussa, laajentaa epidemiologisen seurannan tietosisältöä sekä antaa mandaatin komissiolle suosittaa parannuksia epidemiologiseen seurantaan. Se lisää unionin mandaattia myös lääkinnällisistä vastatoimista päätettäessä. Vanhassa päätöksessä artikloja oli 21 ja yksi liite. Uudessa rajat ylittävät merkittävät terveysuhat asetusehdotuksessa artikloja on 31.\n2.1. Luku I Yleiset säädökset; muutokset\nUuden asetuksen ensimmäinen artikla poikkeaa edellisen neuvoston päätöksen vastaavasta artiklasta. Vanha artikla hahmotteli kolmella kappaleella/kohdalla hyvin yleisluontoisesti yhteistyötä yli rajat ylittävin vakavien terveysuhkien koordinoinnista. Uusi asetus määrittelee säännöt, terveysturvakomitealle, valmius- ja reagointisuunnittelulle sekä unionin että jäsenvaltioiden tasolla ja tämän suunnittelun raportoinnin ja auditoinnin. Se määrittelee myös lääketieteellisten vastatoimien yhteisostot, epidemiologisen seurannan ja monitoroinnin, epidemiologisen seurannan verkoston, varhaisvaroituksen ja reagoinnin menettelyt alustoineen, riskinarvioinnin, vastatoimien yhteensovittamisen ja terveyshätätilan julistamisen. Asetus perustaisi EU:n kansanterveysreferenssilaboratorioiden verkoston ja ihmisistä peräisin olevien aineiden (veri, elinsiirrot ja hedelmöityshoidot) verkoston.\nRajat ylittävät terveysuhkat, joita vastaan suunnataan unionin tason kansanterveystoimenpiteitä, ovat uudessa asetusesityksessä samat, sillä erotuksella, että unionin tason rajat ylittäviin terveysuhkiin on lisätty ilmastonmuutos, eikä lista kata säteilyä. Vanhan päätöksen tapaan soveltamisartiklassa (Artikla 2) on varaumat, joiden mukaan terveysturvakomitea voi ottaa myös säteilyvaaratilanteet työohjelmaan tai jäsenmaa voi ehdottaa sellaisen otettavaksi työohjelmaan onnettomuuden sattuessa.\nKomission uuteen esitykseen sisältyy aiemman päätöksen tapaan varaumat siitä, että se voi ottaa rajat ylittävät säteilyvaaratilanteet työohjelmaansa ajatellen tarvetta koordinoida ja vaihtaa tietoja Euratomin ja terveysturvakomitean välillä. Tähän sisältyy säteilyvaaratiedon vaihto Varhaisvaroitus ja reagointi -mekanismiin, ja tarve tehdä terveysturvakomiteassa riskinarviota. Riskinarviota sovitetaan yhteen terveysturvakomiteassa ja komissiossa yhtenäisen, yhteen sovitetun, konsultaation, koordinoidun informaatiovaihdon sekä kuhunkin maahan sovelletun riskiviestinnän varmistamiseksi tarvittaessa täytäntöönpanoasetuksilla. (Art 2(4); Art 2(5); Art 7(4); Art19(4); Art 20(3)). Säteilyvaaratilanteet otettaisiin osaksi uutta tarkoin säädeltävää ja jäsenmaiden kesken harmonisoitavaa valmius- ja reagointisuunnittelua (Artikla 7(1a)), joka olisi uusi asia.\nOsana yleisiä säädöksiä terveysturvakomitean mandaatti (Artikla 4) määriteltäisiin nykyistä laveampana. Tämä mahdollistaa komitean toimivaltuuksien laajentamisen valmius- ja reagointisuunnittelun koordinoimiseksi yhteistyössä komission kanssa. Lisäksi laajennettaisiin komitean mandaattia hyväksyä rajat ylittävien vakavien terveysuhkien ehkäisemistä ja valvontaa koskevia lausuntoja ja ohjeita sekä erityisiä reagointitoimenpiteitä jäsenvaltioita varten, jotka voivat olla osin sitovia. Asetus myös muuttaisi terveysturvakomiteassa tehtävää päätöksentekoa niin, että aiemman vaadittavan 2/3 enemmistön sijaan voitaisiin tehdä päätöksiä yksinkertaisella enemmistöllä, kuitenkin siten, että pyrkimys on tehdä päätöksiä konsensuksella. Erimieliset maat voisivat jättää päätökseen eriävän mielipiteensä tai perustellun lausumansa. Uutena asiana jäsenmaat voivat nimetä terveysturvakomiteaan korkeintaan kaksi edustajaa, jotka vuorollaan edustavat jäsenmaata ja komissiota on notifioitava henkilövaihdoksista.\n2.2. Luku II Varautumis- ja reagointisuunnittelu; muutokset\nUudessa komission esityksessä jäsenvaltioiden valmius- ja reagointisuunnittelua ohjataan seitsemällä artiklalla aiemman yhden sijaan. Jäsenmaiden valmiussuunnittelun tulee olla yhteensovitettu komission laatiman unionin valmius- ja reagointisuunnitelman (the Union Preparedness and Response Plan) kanssa marraskuun lopussa 2021. Komissio on syventänyt tietotarpeitaan ja yksilöi uudessa esityksessä aiempaa huomattavasti yksityiskohtaisemmin, mitä komissio haluaa tietää kansallisesta varautumisesta myös horisontaalisesti kokonaisuus huomioiden. Komissio aikoo auditoida kansallisia varautumissuunnitelmia ja stressitestata niitä harjoituksin varmistaakseen, että ne ovat yhteensopivia unionin suunnitelman kanssa. Komissio aikoo lisäksi tehdä korjausehdotuksia auditointien pohjalta ja julkaista Euroopan parlamentille ja neuvostolle kahden vuoden välein antamassaan raportissa jäsenmaiden valmiuden ja kyvykkyyden arvion ja niiden parantamiseksi annetut neuvot ja suositukset.\nJäsenmaiden on laadittava komission kanssa koordinoidusti valmius- ja reagointisuunnitelmansa varmistaakseen yhteensopivuuden unionin suunnitelman kanssa. Jäsenmaiden on lisäksi ilmoitettava viipymättä kansallisen sopimuksen muutoksista komissiolle. Raportointi on aiempaa huomattavasti laajempaa ja siihen sisältyvät varautumisen elementtien lisäksi hallinnan kansalliset politiikat ja lainsäädäntö.\nNämä integroivat varautumisen, valmiussuunnitelmat, vasteet ja toipumisen määrittelyt, eri koordinaatiomekanismit, kyvykkyydet mukaan lukien riskinarviointi ja kyvykkyys riskinarvioinnin priorisointiin, tautiseurannan ja monitoroinnin hallinnan, diagnostiset valmiudet valmiustilanteen sattuessa, sukupuolineutraalit perusterveyspalvelut kansanterveysuhkatilanteessa, riskiviestinnän käytänteet, valmiuteen liittyvä kehitystyö ja sen arviointi. Raportointiin on sisällyttävä taloudellisten resurssien kuvaukset varautumistilanteita varten sekä terveysturvallisuuden takaavat logistiset mekanismit (energiatuotanto, liikenne, tietoliikenne, väestönsuojelu ja zoonoosikoordinaatio).\nSuomessa kuntien ja niitä ohjaavien ja yhteen sovittavien viranomaisten (AVIt) varautumissuunnitelmat on myös mahdollisesti (?) yhteen sovitettava ja raportoitava komissiolle, jos niihin sisältyy epidemioihin reagointi, mikrobilääkeresistenssi, terveydenhuoltoon liittyvät infektiot ja muut erityisnäkökohdat. Raporttiin on sisällytettävä alueelliset (naapurijäsenvaltio) valmius- ja reagointitekijät kattaen erityisesti olemassa olevan kapasiteetin, resurssit ja koordinointimekanismit naapurialueella.\nKomissio toimittaa terveysturvakomitealle joka toinen vuosi raportin, jonka se on laatinut ECDC:n kanssa kansallisista raporteista saatavien tietojen pohjalta. Raportti sisältää kunkin maan profiilin, jossa arvioidaan maan valmiussuunnittelun nykytilaa. Komissio käynnistää viipymättä jäsenmaiden kanssa raportin pohjalta parannustoimenpiteet yhdessä jäsenvaltioiden kanssa. Jäsenmaille suunnatut suositukset julkaistaan verkossa.\nKomissio määrittelee täytäntöönpanoasetuksilla lomakkeet, joita käytetään tiedon keräämiseen jäsenmailta. Komissio pitää salassa turvaluokitellut tiedot EU:n ja Euratomin tietosuojadirektiivien nojalla (2015/443; 2015;444).\nECDC auditoi kansalliset varautumis- ja reagointisuunnitelmat joka kolmas vuosi varmistaakseen, että ne ovat yhteensopivat unionin suunnitelman kanssa. Auditointeihin osallistuvat myös unionin toimivaltaiset viranomaiset. Auditointien perusteella jäsenvaltiolle annetut korjausehdotukset koskevat erityisesti lainsäädäntöön tarvittavia muutoksia, koulutusaloitteita ja hyvien käytäntöjen mukaisia auditointiraportteja. Komissio säätää delegoiduilla asetuksilla auditointien proseduureista, standardeista ja kriteereistä.\nJäsenvaltioilta saamiensa artikla 7 mukaisten tietojen ja artikla 8 määrittelemistä auditoinneista saatujen kokemusten pohjalta komissio julkaisee ensimmäisen Euroopan parlamentille ja neuvostolle suunnatun valmiuden nykytilaraporttinsa 2022 heinäkuussa. Jäsenvaltioilta edellytetään kansallista raporttia marraskuun loppuun 2021 mennessä. Komissio voi raportin pohjalta antaa suosituksia jäsenvaltioille valmius- ja reagointisuunnitteluun liittyen.\nVerrattuna vanhaan päätökseen uusi ehdotus määrittelee vakavien rajat ylittävien terveysuhkien varautumissuunnittelun koordinoinnin laajentaen samalla komission toimivaltuuksia. Asetusehdotuksessa määrätään komissio ja jäsenvaltiot yhteen sovittamaan toimet, joilla luodaan, vahvistetaan ja ylläpidetään kyvykkyyksiä vakavien rajat ylittävien terveysuhkien monitoroinnissa, varhaisessa varoittamisessa ja arvioinnissa ja reagoinnissa niihin.\nKomissio voi antaa täytäntöönpanoasetuksia terveydenhuolto- ja kansanterveysviranomaisille annettavan valmiuskoulutuksen sisällöstä sekä koulutuksen organisoinnin ja koulutusohjelmien säännöistä ja toteutuksesta. Komissio voi tarjota koulutusta myös kolmansille maille. Koulutuksella pyritään antamaan tietoja ja taitoja, jotta kansalliset viranomaiset voivat laatia unionin suunnitelman kanssa yhteen sovitettuja kansallisia suunnitelmia.\nKuten vanhassa päätöksessä, myös uudessa asetusehdotuksessa on lääketieteellisten vastatoimien yhteishankinta-artikla (12) valmius- ja suunnitteluluvussa. Uudessa ehdotuksessa yhteishankintamekanismiin sisältyy uusi lauseke samanaikaisten päällekkäisten hankintaprosessien välttämisestä. Tämä periaate on jo ollut käytössä, kun komissio on neuvotellut jäsenmaiden puolesta koronapandemiarokotteiden ostoista. Jäsenmaat sitoutuivat olemaan käymättä samaan aikaan kahdenkeskisiä hankintaneuvotteluja lääketeollisuuden kanssa.\nUutena asiana komissio ehdottaa, että Euroopan talousalueen (EEA) maat sekä kandidaattimaat saavat osallistua yhteishankintoihin. Lisäksi komissio ehdottaa, että se ja jäsenmaat koordinoidusti tarkastelevat hankintojen ohella varmuusvarastointia ja lääketieteellisten vastatoimien lahjoituksia eri mekanismien kanssa kuten RescEU:n, ESI-hätätilanteen mekanismin, lääkestrategian, EU4Health-ohjelman, Euroopan puolustusrahaston ja muiden instrumenttien, jotka tukevat biolääketieteellistä tutkimusta ja kehitystyötä ja EU:n valmiutta.\n2.3. Luku III Epidemiologinen seuranta, EU:n referenssilaboratoriot ja tilapäinen monitorointi; muutokset\nUudessa komission esityksessä esitetään EU:n epidemiologiselle tartuntatautien ja antibioottiresistenssiseurannalle kattavat uudet tavoitteet. Epidemiologisen seurannan tulee mahdollistaa ajassa, jäsenmaissa ja kolmansissa maissa tapahtuvat hälytyskynnyksen ylittävät tapahtuvat muutokset, mikä mahdollistaa näyttöön perustuvat vastatoimet. Tiedoilla on kyettävä evaluoimaan tarttuvien tautien torjuntaohjelmia, tuottamaan näyttöä suosituksille ja tunnistamaan taudin kiertoon liittyviä riskitekijöitä, jotta voidaan toteuttaa suunnattuja vastatoimia. Seurannan on myös tuettava terveydenhuoltoa parametreilla, joilla voidaan edistää terveydenhuollon resurssien riittävyyden suojaamista. Seurannan on myös tuotettava tietoa terveydenhuollon kapasiteetista diagnosoida, ehkäistä ja hoitaa eri tarttuvia tauteja. Sen on tuettava mallinnusta ja skenaariotarkastelua sekä kyettävä identifioimaan tutkimus prioriteetteja ja tarpeita relevanttien tutkimusten käynnistämiseksi. Lisäksi sen on kyettävä tukemaan terveysviranomaisia kontaktien jäljityksessä. Komissio voi uutena elementtinä ohjata epidemiologista seurantaa suosituksin.\nKansallisten vastuuviranomaisten on pystyttävä viestimään epidemiologisen seurannan tiedot unionin verkoston yhteistyökumppaneille (Art 13(3)) seuraavasti: tiedon on oltava vertailtavissa ja yhteensopivaa, ja sen on oltava relevanttia ajatellen epidemian etenemistä ja sitä, että sitä on voitava hyödyntää mallinnuksessa. Tiedon on myös oltava relevanttia ajatellen uusien ilmaantuvien tartuntatautientautien tai antibioottiresistenssin ilmaantumista sekä sisältäen patogeenien molekyylirakenteeseen liittyvää tietoa arvioitaessa rajat ylittäviä uhkia, ja sen on mahdollistettava kontaktien jäljitystä. Toimivaltaisen kansallisten viranomaisten ilmoittaessa tietoa unionin verkostolle sen tulee aina, kun on mahdollisuus, käyttää komission täytäntöönpanoasetusten tapausmäärittelyjä (Art 13(4)). ECDC luo yhteistyössä komission ja jäsenvaltioiden kanssa tautikohtaiset seurantastandardit (Art 13(5)). ECDC monitoroi jäsenmaiden sitoutumista yhteisiin standardeihin ja raportoi terveysturvakomitealle, kuinka hyvin jäsenmaat noudattavat näitä sääntöjä (Art 13(6)). Komissio voi täydentää näitä sääntöjä (Art 13(7)).\nKomissio antaa täytäntöönpanoasetuksilla listan tartuntataudeista, joita tämän asetusehdotuksen soveltamisalaan kuuluu, sekä tapausmäärittelyt toimenpiteiden kohteena oleville tartuntataudeille tai ilmiöille, joita seurataan, sekä antaa täytäntöönpanoasetukset epidemiologisen seurannan käytänteistä (Art 13(9)).\nECDC varmistaa sellaisen integroidun digitaalisen seurantajärjestelmän (artikla 14), joka mahdollistaa reaaliaikaisen tautitaakan seurannan tautien torjuntatoimien mahdollistamiseksi. Vanhan päätöksen artikla 6:ssa ei ole määritelty tätä teknistä seuranta-alustaa). Alustan on kyettävä hyödyntämään tekoälyä tiedon validoinnissa, analysoinnissa ja automaattisessa raportoinnissa, ja sen on mahdollistettava automaattinen tiedonhallinta ja vaihto. Jäsenvaltiot ovat vastuussa, että tähän integroituun tietojärjestelmään syötetään säännöllisesti ajallaan täydelliset tiedot ja dokumentit, joita siirretään ja vaihdetaan digitaalisesti. ECDC monitoroi raporteillaan seurantaa ja informoi terveysturvakomiteaa sen moitteettomasta toiminnasta. ECDC:llä tulee olla oikeus saada tietoa tutkimuksen, politiikkojen ja valvonnan tueksi (Art 14(2-5)). Komission tulee täytäntöönpanoasetuksilla (Art 14(6)) säätää tarkemmin teknisistä spesifikaatioista tietojen vaihtamisessa, säännöistä tietosuojan varmistamiseksi, varasuunnitelmista, ja tilanteista, joissa kolmansille maille annetaan osittainen oikeus tietoon, tapauksista ja olosuhteista, joissa artikla 13 mukaista tietoa siirretään alustalla ja niistä olosuhteista, joihin vedoten ECDC:llä on oikeus sen tarvitsemaan tietoon.\nImplementoidakseen nyt esitetyn säädöksen tai jäsenmaiden tässä säädösehdotuksessa mainitut valmiussuunnitelmat, ECDC voi täytäntöönpanoasetuksin nimetä referenssilaboratorioita varmistaakseen asianmukaisen tautiseurannan (Art 15(1)). Nämä laboratoriot toimivat referensseinä, kun kyseessä on diagnostiikka, materiaaliset resurssit, ulkoisen laadun arviointi, tieteelliset neuvot, yhteistyö ja tutkimus, monitorointi, hälyttäminen ja tuen antaminen epidemioiden hallitsemisessa tai koulutus (Art 15(2)). ECDC operoi ja koordinoi näitä laboratorioita (Art 15(3)). Komissio valitsee laboratoriot julkisen valintaprosessin myötä viimeistään viiden vuoden kuluessa täytäntöönpanoasetuksilla (Art 15(4)). Laboratorioiden tulee olla kaikin puolin korkeatasoisia, puolueettomia ja vailla taloudellisia eturistiriitoja (Art 15(5)). Nämä laboratoriot ovat myös akkreditoituja eli ne voivat antaa sertifikaatteja (Art 15(5)).\nVeri- ja kudosluovutuksia voidaan käyttää hyväksi arvioitaessa tarttuvan taudin levinneisyyttä ja toisaalta tätä tietoa voidaan käyttää hyväksi niin, että verta ja elinluovutuksia tarvitsevia potilaita voidaan suojella. Tämän vuoksi ECDC:n on luotava kansallisista veri- ja elinluovutustoimijoista sekä hedelmöityshoidoista vastaavista toimijoista koostuva verkosto, jota se operoi ja koordinoi (Art 16(1-3).\nArtikla 17 koskee varhaisen varoituksen ja vasteen mukaisia ilmoituksia biotoksiineista tai muista haitallisista aineista, jotka eivät ole peräisin tarttuvista taudeista tai ovat kemikaaleja tai ympäristö/ilmastonmuutokseen liittyviä rajat ylittäviä ilmiöitä tai tuntemattomia uhkia. Kyseinen artikla on identtinen vanhan päätöksen kanssa, sillä erotuksella, että ilmastonmuutokseen liittyvät uhkat on sisällytetty artiklaan.\n2.4. Luku IV Varhaisvaroitus ja reagointi; muutokset\nAikaisempaan päätökseen verrattuna varhainen varoitus- ja reagointijärjestelmä on määritelty monipuolisemmin. Siihen on lisätty henkilön identifioivan tiedon (kontaktien jäljitys yli rajojen) vaihdon säätely siten, että tietosuojasta huolehditaan ja siten, että ECDC turvautuu järjestelmässä moderniin teknologiaan, joka mahdollistaa tekoälyn hyödyntämisen mallinnuksessa ja uusien automaattisten jäsenmaissa kehitettyjen kontaktijäljitysteknologioiden hyödyntämisen. Myös uutena komissio esittää, että se voisi täytäntöönpanoasetusten avulla välttää unionin muiden nopean hälyttämisen mekanismien aiheuttamat päällekkäisyydet (Art 18(1-4)). Hätäilmoitukseen tehty lisäys antaisi jäsenvaltiolle mahdollisuuden ilmoittaa välittömästä tarpeesta lääketieteellisille vastatoimille tai että sillä on pula tästä vastatoimesta (Art 19(3)(i)). Jäsenvaltio voisi ilmoituksessa pyytää rajat ylittävää hätäapua tai sitä koskevia tarjouksia (Art 19(3)(j)).\nKansanterveydelle aiheutuvan riskin arviointia koskeva artikla (20) on sama kuin vanhan päätöksen artikla (10) sillä erotuksella, että EU:n toimivaltaiset virastot tai toimielimet on nyt lueteltu ja yksilöity (Art 20(1)) ja niiden eri tarttuvien tautien tai eri altistuksien tai ilmiöiden riskinarviomandaatit on mainittu. Niille on myös annettu komission uudessa esityksessä velvoite luovuttaa viipymättä hallussaan olevaa tilanteeseen liittyvää informaatiota tai tietoa terveysturvakomitealle (Art 20(2)).\nVanhan päätöksen artiklaan 11 verrattuna uudessa artiklassa 21 (Reagointitoimien koordinointi terveysturvakomiteassa) on lisätty komission toimivaltaa jo artiklassa 4 (terveysturvakomitea) mainitun mukaisesti siten, että terveysturvakomitealla on oikeus antaa valvontaa koskevia lausuntoja ja ohjeita vakavien rajat ylittävien terveysuhkien torjumiseksi.\nYhteisiä tilapäisiä kansanterveystoimenpiteitä koskevia suosituksia ohjaava artikla (22) on uusi. Sen mukaan komissiolla olisi oikeus antaa suosituksia yhteisistä väliaikaisista kansanterveystoimista rajat ylittävien vakavien terveysuhkien vallitessa. Suositusten tulee perustua ECDC:n tai jonkun muun relevantin toimielimen asiantuntijan lausuntoon tai artiklassa 24 mainitun asiantuntijakomitean lausuntoon. Suositusten on kunnioitettava kansallisia vastuita ja kansallisia terveyspolitiikkoja ja kyseisen maan terveyspalveluiden organisointia niiden on oltava oikeansuhtaisia, jotta unionin perustoiminnot – henkilöiden, tavaroiden ja palveluiden vapaa liikkuvuus – eivät vaarannu. Suositukset ovat käytännössä osin sitovia.\n2.5. Luku V Unionin tasoinen kansanterveysuhka; muutokset\nVerrattuna vanhan päätöksen artiklaan 12 asetusluonnoksen Art 23(1) on lisätty ehto, että pysyvän terveysturvakomitean neuvoa-antavan komitean on annettava myönteinen lausunto pandemian julistamisen puolesta. Vanhan päätöksen komiteamenettelyartikla 18:ssa komitean (ilman sanaa neuvoa-antava) myönteinen lausunto on myös ennakkoehto unionin tason kansanterveysuhkan julistamiselle. Toinen ero vanhaan päätökseen on se, että WHO:lta ei enää pyydetä lupaa julistaa unionin tason kansanterveysuhka. Erona vanhaan päätökseen on myös se, että tässä samassa artiklassa säädetään hätätilan päättämismenettelyistä.\nVanhan päätöksen artiklaan 18 verrattuna merkittävänä erona on, että lausunnon antava komitea nimetään neuvoa-antavaksi ja se, että neuvoa-antavan komitean tehtävät ja prosessit määritellään omalla artiklalla (24). Komitea määrittelee mielipiteellään, tuleeko komission julistaa tai olla julistamatta terveyshätätila. Se antaa myös neuvoja terveysturvakomitealle formuloimalla torjuntatoimia, mukaan lukien jäsenvaltioille annettavat riskiin suhteutettu riski- ja kriisiviestintä. Komitea auttaa tunnistamalla ja lieventämällä epäyhtenäisten tai riittämättömien jo toteutettujen tai toteutettavien spesifisiin uhkiin kohdistettuja toimia, joilla torjutaan ja hallitaan uhan vaikutukset, mukaan lukien kliiniset hallinta- ja hoitotoimet, ei-farmakologiset vastatoimet ja kansanterveystutkimus. Komitea auttaa terveysturvakomiteaa antamalla neuvoja terveydenhuollon priorisoinnista, väestönsuojelusta ja muista unionin tukitoimista ja resursseista, joita organisoidaan ja yhteen sovitetaan unionin tasolla.\nArt 24(2) Komissio (Art 24(2)) valitsee eri alojen edustajista monitieteisen komitean. Komiteassa on oltava biolääke-, käyttäytymis-, sosiaali- ja taloustieteen edustusta ja sillä täytyy olla asiantuntemusta kulttuurista ja kansainvälisistä asioista. ECDC:n ja EMA:n asiantuntijat istuvat asiantuntijakomitean kokouksissa. Riippuen tilanteen luonteesta komissio voi kutsua sen eri toimivaltaisten virastojen ja toimielinten asiantuntijoita kokoukseen (Art 24(2)), joita on pidettävä aina, kun siihen on tarve (Art 24(3)). Komissio johtaa puhetta (Art 24(4)) asiantuntijakomiteassa ja tarjoaa sille sihteeripalvelut (Art 24(5). Asiantuntijakomitea sopii keskenään päätöksentekosäännöt, mutta komission pitää hyväksyä ne (Art 24(6)).\nUnionin tason kansanterveysuhkan toteamisen oikeusvaikutus on, että sen avulla voidaan ottaa käyttöön EU:n lääkeviraston hyväksymät lääkkeisiin ja lääkinnällisiin laitteisiin liittyvät toimenpiteet, joita sovelletaan kansanterveysuhkan aikana sekä mekanismit lääketieteellisten vastatoimien puutteen seuraamiseen, niiden kehittämiseen, hankkimiseen, hallinnointiin ja käyttöönottoon. Kansanterveysuhkan toteaminen mahdollistaa myös ECDC:n antaman avun jäsenmaille.\n2.6. Luku VI Menettelysäännökset; muutokset\nVerrattuna vanhaan päätökseen artikla 16 (Henkilötietojen suojaaminen) muuttuu periaatetasolla vähän. Uudessa asetusehdotuksessa varhaisvaroitus- ja reagointijärjestelmän selektiivistä viestitoimintoa, joka koskee kontaktien jäljittämistä, säädellään yksityiskohtaisesti omalla artiklallaan (26) ottaen huomioon erityisesti tietotekniikan kehittyminen. Artiklassa kuitenkin määritetään ja säädellään varhaisvaroitus- ja reagointijärjestelmää teknisesti uudella tavalla mm. ottamalla huomioon automaattisten kontaktijäljitysapplikaatioiden modaliteetit ja niiden yhteensopivuudet muiden järjestelmien kanssa, kun harkitaan sallittavan kolmansien maiden kontaktinjäljitysjärjestelmien mukanaoloa.\n2.7. Täytäntöönpano- ja delegoitujen asetusten säätäminen ja asetusta koskeva arviointi\nValmius- ja reagointisuunnittelun raportointia, terveydenhuollon ja kansanterveysalan henkilöstön koulutusta, epidemiologista seurantaa, yleistä seurantaa, epidemiologisen seurannan alustaa, EU:n vertailulaboratorioita ja tilapäistä seurantaa koskevia täytäntöönpanoasetusten säätämisen menettely kirjoitetaan auki artiklassa 27. Komissiolle siirrettävä vallan siirron menettely - hyväksyä säädösvallan siirron nojalla annettavia delegoituja säädöksiä kansallisen tason valmius- ja reagointisuunnittelun arviointiin tarkoitettujen tarkastusten menettelyiden, standardien ja kriteerien osalta – kirjoitetaan auki artiklassa 28.\nKomissio arvioi tämän asetuksen vaikutukset ensimmäisen kerran vuonna 2025 ja tämän jälkeen joka viides vuosi ja se raportoi tästä neuvostolle ja Euroopan parlamentille (artikla 29). Arvioinnissa noudatetaan komission ”komission paremmat säädännän ohjeet” (engl. ”Commission’s better regulation guidelines”). Arvioinnissa kiinnitetään huomiota erityisesti varhaisvaroitus- ja reagointijärjestelmän ja epidemiologisen seurannan toimivuuteen sekä jäsenmaiden ja komission yhteen sovitetun reagoinnin onnistumiseen.\nEhdotettu asetus perustuu Euroopan unionin toiminnasta tehdyn sopimuksen (SEUT) kansanterveyspolitiikkaa koskevan 168 Artiklan 5. kohtaan. Artiklan 1 kohdan 2 alakohdan mukaan unionin toiminta täydentää jäsenvaltioiden kansallista politiikkaa ja se käsittää laajalle levinneiden vaarallisten sairauksien torjunnan edistämällä niiden syiden, leviämisen ja ehkäisemisen tutkimusta sekä terveysvalistusta ja -kasvatusta, samoin kuin rajat ylittävien vakavien terveysuhkien seurannan, niistä hälyttämisen ja niiden torjumisen. Artiklan 2 kohdan mukaan unioni edistää jäsenvaltioiden välistä yhteistyötä artiklassa tarkoitetuilla aloilla sekä tarvittaessa tukee niiden toimintaa. Artiklan 5 kohdan mukaan Euroopan parlamentti ja neuvosto voivat säätää tavallista lainsäätämisjärjestystä noudattaen ja talous- ja sosiaalikomiteaa ja alueiden komiteaa kuultuaan edistämistoimista, joiden tarkoituksena on ihmisten terveyden suojeleminen ja parantaminen ja erityisesti rajat ylittävien laajalle levinneiden vaarallisten sairauksien torjunta, toimenpiteistä, jotka koskevat vakavien rajat ylittävien terveysuhkien seurantaa, niistä hälyttämistä ja niiden torjuntaa. SEUT artiklan 168 kohdan 7 mukaan unionin toiminnassa on kuitenkin otettava huomioon jäsenvaltioiden velvollisuudet, jotka liittyvät niiden terveyspolitiikan määrittelyyn, samoin kuin terveyspalvelujen ja sairaanhoidon hallinnointiin sekä niihin osoitettujen voimavarojen kohdentamiseen. Nämä seikat kuuluvat jäsenvaltioiden toimivaltaan.\nAlustavan arvion mukaan komission esitys on nykyisten perussopimusten mukainen ja kunnioittaa niiden mukaista toimivallan jakoa. Vaikka asetusehdotukseen ei sisälly jäsenmaiden lainsäädännön yhdenmukaistamiseen liittyviä velvoitteita, asetuksella siirrettäisiin komissiolle täytäntöönpanovalta antaa tiettyjä täytäntöönpanosäädöksiä esimerkiksi malleista, joita käytetään toimitettaessa tietoja valmius- ja reagointisuunnittelusta. Lisäksi komissiolle siirrettäisiin valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti kansallisen tason valmius- ja reagointisuunnittelun arviontiin tarkoitettujen tarkastusten menettelyiden, standardien ja kriteerien osalta. Jatkokäsittelyssä kiinnitetään erityistä huomiota, kuinka ja minkä tasoista turvallisuusluokiteltua tietoa Suomen olisi komissiolle raportoitava, jos säteilyvaaratilanteisiin liittyvät varautumis- ja reagointisuunnitelmat joudutaan raportoimaan komissiolle. Komissiolla olisi määräysvalta täytäntöönpanoasetuksilla määritellä nämä haluamansa tiedot. Neuvoston työryhmätyöskentelyssä on kiinnitettävä myös huomiota kansanterveysuhkan toteamisen myötä unionin tason päätöksillä mahdollistettaviin lääketieteellisten vastatoimien hallinnan ja käyttöönoton toimivaltakysymyksiin (Artikla 25 (1b)).\n3.2 Toissijaisuus- ja suhteellisuusperiaatteet\nAlustavan arvion mukaan komission esitys on linjassa toissijaisuusperiaatteen kanssa ja on oikeasuhtainen. Toissijaisuusperiaatteen osalta merkitystä on asetuksessa tarkoitettujen uhkien rajat ylittävällä luonteella, mikä puoltaa unionitason toimenpiteitä.\nSopimus Euroopan Unionista ja sen artiklan 3 kohdassa määrätyn toissijaisuusperiaatteen mukaisesti unioni toimii aloilla, jotka eivät kuulu sen yksinomaiseen toimivaltaan, ainoastaan jos ja siltä osin kuin jäsenvaltiot eivät voi riittävällä tavalla saavuttaa suunnitellun toiminnan tavoitteita, vaan ne voidaan suunnitellun toiminnan laajuuden tai vaikutusten vuoksi saavuttaa paremmin unionin tasolla.\nJatkokäsittelyssä kiinnitetään erityistä huomiota suhteellisuusperiaatteeseen eli siihen, ovatko nyt esitetyt hyvin yksityiskohtaiset vaatimukset jäsenvaltioiden valmius- ja reagointisuunnittelun yhdenmukaistamisesta ja niiden raportoinneista oikeasuhtaisia etenkin, kun tiedämme komission edellyttävän jäsenmaita toimittamaan turvaluokiteltua tietoa kansallisista valmiussuunnitelmista, jotta ne voidaan yhteen sovittaa unionin valmius- ja reagointisuunnitelman kanssa. Valmius- ja reagointisuunnittelua ja siihen liittyvää yleistä seurantaa, suunnittelun raportointia ja auditointia ohjataan sitovilla täytäntöönpano- ja delegoiduilla asetuksilla.\nKoska ehdotus on luonteeltaan kiireellinen, siihen ei ole liitetty vaikutusten arviointia. Aloitteella laajennetaan nykyisen lainsäädännön soveltamisalaa merkittävästi. Nämä muutokset perustuvat pääasiassa pandemian ensimmäisten kuukausien aikana kerättyjen tietojen arviointiin sekä koronapandemian yhteydessä julkisten ja yksityisten sidosryhmien kanssa käytyihin keskusteluihin. Tässä kohdin viitataan säädösesitykseen liittyvään rahoitusselvityksen kohtaan 1.5.\nSuomessa valmiutta kehitetään kokonaisuutena, jossa tavoitteena on yhdistää paikallinen, alueellinen, kansallinen ja kansainvälinen taso saumattomasti toimivaksi kokonaisuudeksi. Sosiaali- ja terveydenhuollon valmiutta kehitetään vastaamaan useisiin kansallisiin riskeihin. Näitä ovat esimerkiksi: pandemia, terroristinen teko, ydinonnettomuus, kyberhyökkäys ja sota. Valmiussuunnittelu, tilannekuvan muodostaminen, johtaminen ja materiaalinen varautuminen ovat merkittävältä osin yhteisiä eri kansallisiin riskeihin varautumisessa.\nMikäli säteilyvaaratilanteisiin varautumis- ja reagointisuunnittelu ja laajemmin varautumiseen liittyvä suunnittelu sisällytetään osaksi komissiolle toimitettavaa kansallista varautumis- ja reagointisuunnitelmaa olisi tällä huomattavat ja laaja-alaiset vaikutukset Suomen valmiussuunnitteluun ja sen auditointiin ja sitä ohjaavaan valmiuslainsäädäntöön ilman varmuutta saatavasta lisäarvosta. Huomiota tulisi kiinnittää varautumis- ja reagointisuunnitteluun, koska ehdotettu yksityiskohtainen säätely merkitsisi hallinnollisen taakan lisääntymistä. Tästä seuraisi myös merkittävää päällekkäisyyttä, koska esimerkiksi kansainvälisen atomienergiajärjestön (IAEA) Suomen säteilyvaaratilanteisiin pureutuva EPREV auditointi/vertaisarvio tapahtuu seuraavan kerran vuonna 2023. Edelleen, Suomen kunnat, kuntayhtymät, erityisvastuualueet ja ympäristöterveydenhuollon yhteistyöalueet ovat mahdollisesti myös tulossa Euroopan mittakaavassa yhtenäistettävän valmius- ja reagointisuunnittelun piiriin auditointeineen ja stressitesteineen. Suomessa kunnat ovat itsenäisiä valmiustoimijoita, joilla on velvollisuus valmius- ja reagointisuunnitteluun po. asetusehdotuksen soveltamisalaan kuuluvissa terveyttä vaarantavissa tilanteissa.\nUnionin, jäsenmaiden ja paikallisten toimijoiden valmius- ja reagointisuunnitelmat on po. asetusehdotuksen mukaan yhteen sovitettava unionin vastaavan suunnitelman kanssa ja ne on laadittava niin, että ne ottavat huomioon kansanterveystoimia mahdollistavat tärkeät yhteiskunnan sektorit kuten energiahuollon, liikenteen, viestinnän ja väestönsuojelun. Niiden on integroiduttava eläinlääkintään ja zoonoosivalvontaan.\n4.1. Lainsäädännölliset vaikutukset\nAsetus olisi voimaan tullessaan suoraan Suomessa sovellettavaa unionilainsäädäntöä.\nAsetus pitää kaikki uhat (engl. all hazards) periaatteen ja artikla 7:n IHR-viittauksen mukaisesti sisällään säteilyvaaratilanteisiin liittyvän varautumis- ja reagointisuunnittelun. Koska sitä sovellettaisiin myös itsenäisesti toimiviin kunnallisiin toimijoihin, lainsäädännölliset vaikutukset olisivat mittavat. Seuraavia lakeja olisi muutettava: terveydensuojelulaki (763/994), terveydenhuoltolaki (1326/2010), elintarvikelaki (23/2006), pelastuslaki (379/2011), sisäministeriön asetus ulkoisista pelastussuunnitelmista (1286/2019), säteilylaki (859/2018), valtioneuvoston asetus ionisoivasta säteilystä (1034/2018) ja ydinenergialaki (990/1987). Laki Terveyden ja hyvinvoinnin laitoksesta (668/2008). Lista ei ole tyhjentävä (ks. alla ministeriöiden vastuut) ja kuntien toimintaa ohjaava lainsäädäntö sekä nykyiset jatkuvuuden hallinnan käytännöt. Asetusehdotus ei välttämättä ole kaikin osin ole linjassa kansallisen lainsäädännön kanssa. Vaikka asetus ei lähtökohtaisesti edellytäkään kansallisia lainsäädäntötoimia, voi asetuksen tehokas soveltaminen kuitenkin edellyttää tiettyjä lainsäädäntötoimia, kuten vaikkapa sääntelyä toimivaltaisista viranomaisista. Samoin mahdolliset ristiriidat kansallisen lainsäädännön kanssa tulisi tarkistaa ja tarvittaessa säätää vastaamaan asetusta. Valtioneuvosto täydentää myöhemmin U-kirjelmää näiltä osin.\n4.2. Taloudelliset vaikutukset ja vaikutukset viranomaisiin\nRajat ylittävät vakavat terveysuhat asetusehdotuksen taloudellisia vaikutuksia on vaikea arvioida, koska ei ole selvyyttä, minkä muotoisena asetus lopulta hyväksytään. Mikäli lopullinen asetus hyväksytään nyt esitetyssä muodossaan ja myös esimerkiksi säteilyvaaratilanteet sisällytetään osaksi yhtenäistä valmius- ja reagointisuunnittelua, olisi sillä vaikutusta monen eri ministeriön alaiseen valmiusorganisaatioon. Se lisäisi todennäköisesti merkittävästi hallinnon taakkaa ja aiheuttaisi jopa huomattavia lisäkustannuksia. Terveysuhkien valmius- ja reagointisuunnittelu mullistuisi ainakin sosiaali- ja terveysministeriön, maa- ja metsätalousministeriön ja sisäministeriön hallinnonaloilla sekä myös työ- ja elinkeinoministeriön ja liikenne- ja viestintäministeriön hallinnonaloilla.\nMikäli valmius- ja reagointisuunnittelua muutetaan kokonaisturvallisuuden suuntaan, kuten ehdotuksesta voi päätellä, myös puolustusministeriön hallinnonala saattaisi tulla kyseeseen. Jatkokäsittelyssä tarkentuu, kuinka ja minkä tasoista turvallisuusluokiteltua tietoa Suomen olisi komissiolle raportoitava, jos esimerkiksi säteilyvaaratilanteisiin liittyvä varautumis- ja reagointisuunnitelmat raportoitaisiin. Kaikki uhat -periaatteen ja artikla 7:n IHR-viittauksen mukaisesti komissiolle. Tarvittavia henkilötyövuosia on hyvin vaikea arvioida, mutta vähäisestä resursoinnista ei todennäköisesti ole kyse. Vaikutukset viranomaistoimintaan olisivat merkittävät sekä keskushallinnossa että mahdollisesti myös alue- ja paikallishallinnossa. Aluehallinto yhteensovittaa ja tarkastaa lakisääteistä paikallishallinnon valmius- ja reagointisuunnittelua niin terveydenhuollossa kuin terveydensuojelussakin.\nEhdotuksen sisältämät asiat kuuluvat Ahvenanmaan itsehallintolain (1144/1991) mukaan pääosin valtakunnan toimivaltaan.\nAsetusehdotuksesta laaditun kirjelmän kansallista valmistelua varten on perustettu sosiaali- ja terveysministeriön, sisäministeriön ja työ- ja elinkeinoministeriön, Säteilyturvakeskuksen, Terveyden ja hyvinvoinninlaitoksen, kansallisten veren, elinsiirtojen ja keinohedelmöityksien vastuutahojen sekä zoonoosiverkoston muodostama epävirallinen valmisteluverkosto.\nOikeus- ja sisäasioiden (EU7) ja terveysjaoston (EU33) kirjallinen menettely 19. – 22.1.2021.\nTerveysunioni-tiedonannosta laadittu E-kirje (E152/2020 vp) on käsitelty EU-ministerivaliokunnassa.\nAsetusehdotusten rajat ylittävistä vakavista terveysuhkista ja päätöksen N:o 1082/2013/EU kumoamisesta sekä tautien ehkäisyn ja valvonnan eurooppalaisen keskuksen perustamisesta annetun asetuksen (EY) N:o 851/2004 muuttamisesta käsittely on käynnistynyt esittelyllä neuvoston lääketyöryhmässä (WP on Medicinal Products and Medical Devices) Saksan puheenjohtajuuskaudella ja jatkuu Portugalin puheenjohtajuuskaudella. Työryhmässä on alustavasti Portugalin johdolla käsitelty rajat ylittäviä vakavia terveysuhkia koskevan asetusehdotuksen artikloja 18-21.\nValtioneuvosto toistaa E-kirjelmässä E 152/2020 vp (terveysunioni) esittämän kannanoton ja toteaa seuraavaa.\nValtioneuvosto kannattaa pääosin komission asetusehdotusta. Asetusehdotus ei sisällä yleistä vaikutusten arviointia, mikä hankaloittaa yksityiskohtaisten ja kansallisten vaikutusten arviointia.\nValtioneuvosto kannattaa terveyskriisien ehkäisyn ja torjunnan sekä niihin varautumisen tehostamista EU-tasolla. Myös jäsenmaiden toimien koordinaatio hätätilanteissa on tärkeää vahvistaa. Näiden toimien tulee tapahtua jäsenvaltioiden ja EU:n toimivallanjakoa kunnioittaen. On tärkeää, ettei EU-toimilla puututa jäsenvaltion yksinomaisessa toimivallassa oleviin asioihin, kuten terveyspalveluiden järjestämiseen. Vastuu terveydenhuollon valmiussuunnittelun ja kriisivalmiuden kehittämisestä tulee säilyä jäsenvaltioilla. Varautumista ja valmiutta täydennetään ja tuetaan yhteisillä komission toimilla. Tähän tulee kiinnittää erityistä huomiota valmius- ja reagointisuunnittelua koskevien artiklojen (5-11) jatkokäsittelyssä. Näitä asiakohtia ovat muun muassa kansallisiin valmiussuunnitelmiin ja niiden auditointiin liittyvät kysymykset, joita on tärkeä selventää käsittelyn edetessä.\nValmius- ja reagointisuunnittelun raportointia, terveydenhuollon ja kansanterveysalan henkilöstön valmius- ja reagointisuunnittelun koulutusta, valmius- ja reagointisuunnittelun auditointien menettelyjä, standardeja ja auditointien kriteerejä sekä yleistä seurantaa koskevien täytäntöönpanoasetuksien antoon valtioneuvosto suhtautuu varauksellisesti. Suomi ei myöskään voi hyväksyä ehdotetussa muodossa säädösvallan siirron nojalla annettavia delegoituja säädöksiä kansallisen tason valmius- ja reagointisuunnittelun arviontiin tarkoitettujen tarkastusten menettelyiden, standardien ja kriteerien osalta.\nValtioneuvosto painottaa, että asetusehdotuksessa on kyse pitkän tähtäimen toimista ja tulevaisuuden uhkiin varautumisesta eikä käsillä olevaan akuuttiin kriisiin vastaamisesta. Ehdotuksen analysoinnin ja käsittelyn työryhmätasolla tulee tapahtua huolellisesti ja sille tulee varata riittävä aika. Tämä on erityisen tärkeää, koska ehdotuksista ei ole tehty normaalin menettelyn mukaista vaikutusten arviointia eikä jäsenmaiden konsultointia.\nTerveysunionikokonaisuuteen sisältyvillä asetusehdotuksilla on runsaasti yhtymäkohtia keskenään, joten niitä on hyvä käsitellä samanaikaisesti. Jatkokäsittelyssä tulee varmistaa eri instrumenttien väliset synergiat ja eri toimijoiden selkeät roolit, jotta päällekkäiseltä työltä voidaan välttyä. Samoin on hyvä tarkentaa myös unionin pelastuspalvelumekanismiin (1313/2013/EU) liittyviin rescEU-valmiuksiin sisältyvän lääkinnällisen varmuusvarastoinnin suhde ja eroavuudet uusiin asetusehdotuksiin. Yhteneväisillä tavoitteilla ja toimien yhteensovittamisella voidaan saavuttaa synergiaetuja EU:n varautumisessa kriiseihin ja tehostaa jäsenmaiden keskinäistä avunantoa koronapandemian kaltaisissa kriiseissä.\nValtioneuvosto kannattaa EU-yhteistyötä lääkinnällisten vastatoimien hankinnoissa sekä muiden välttämättömien tarvikkeiden saannin turvaamisessa. Valtioneuvosto arvostaa komission aktiivisuutta EU-yhteishankintamekanismin kehittämisessä ja vahvistamisessa. Jatkokäsittelyssä tulee varmistaa myös mahdollisuus kansallisiin huoltovarmuuden kannalta kriittisiin hankintoihin.\nRajat ylittäviä terveysuhkia koskevassa asetusehdotuksessa on useita lisätietoja edellyttäviä kohtia. Hallinnointiin, jäsenmaiden päätösvaltaan ja vaikutusmahdollisuuksiin liittyviin kysymyksiin tarvitaan vielä lisätietoja ja jatkotarkastelua.\nHätätilanteiden tunnistamiseen liittyen tarvitaan lisäselvitystä, hätätilanteen toteamisen oikeusvaikutuksilla, kuten lääketieteellisten vastatoimien hallinnoinnilla ja yhteishankintamekanismin käyttöönotolla.\nValtioneuvosto korostaa, että jäsenmailla tulee olla aito mahdollisuus vaikuttaa päätöksentekoon. Rajat ylittäviä terveysuhkia koskevassa asetusehdotuksessa komission ja terveysturvakomitean roolia on vahvistettu. Asetukseen sisältyy muun muassa uusi ehdotus komission johtaman neuvoa-antavan komitean perustamisesta. Sillä tulee olemaan riskinhallintapäätösten esittelijän rooli terveysturvakomiteassa. Jäsenmaiden raportointivelvoitteita on lisätty. Tältä osin tulee välttää hallinnollisen taakan tarpeetonta lisäämistä.\nValtioneuvosto kannattaa tietojenvaihdon, poikkihallinnollisen yhteistyön ja koordinaation edistämistä ja tehostamista nykyisten rakenteiden puitteissa kansainvälisten terveyshätätilanteiden yhteydessä sekä kansainvälisen terveyssäännöstön (IHR) koherenttia toimeenpanoa.\nValtioneuvosto pitää tärkeänä EU:n aktiivista kansainvälistä roolia terveysturvallisuudessa.\nValtioneuvosto tukee kokonaisturvallisuuden periaatteen mukaisesti koko yhteiskunnan ja eri hallinnonalat kattavan yhteistyön vahvistamista ja ihmisten, eläinten ja ympäristön terveyden yhteen tuovan Yhteinen terveys (One Health) -näkökulman vahvistamista.\nViimeksi julkaistu 11.2.2021 14.10


Koiran valinta – Rölli\nKoirakin tarvitsee valintoja elämässään sekä hallita häneen vaikuttavia tapahtumia. Koiran käytöksessä on kyse valinnoista. Koiran käytöksellä on aina joku seuraus. Jos koiralla ei ole mahdollisuutta valintoihin, koira passivoituu.\nKoulutuksessa on hyvä käyttää palkkana juuri koiran tahtomaa palkkaa. Tällöin koiran käytöksellä on koiran tahtoma seuraus. Esimerkiksi pelottavissa tilanteissa, koira pääsee tietyllä käytöksellä palkkioksi pelottavista tilanteesta pois. Palkkana voi siis olla muutakin kuin lelu tai makupala.\nKoiran käytösongelmat johtuvat koiran saavuttamattomista tarpeista. Koiran haluttua käytöstä vahvistetaan, ja estetään koiraa saavuttamasta haluamansa seuraus huonolla käytöksellä. Olisi hyvä oppia ymmärtämään koiran elekieltä.\nJulkaistu 28.7.2015 Kirjoittaja taruKategoriat Yleinen\nEdellinen Edellinen artikkeli: Reaktiivisuus\nSeuraava Seuraava artikkeli: Keskiviikon vierailuja


October 2018 – Internet vedonlyönti\nUnkarin edistyksen symboli eurosta tuli Király, maalivahti maalivahdista\nOctober 29, 2018 Jalkapallo (Football)\n“Menemme Ranska!” Iloitsi Király.\nHän jatkoi: “Sillä maamme, tämä merkitsee todella paljon. Nyt heti ottelun jälkeen voi uskoa sitä, mutta ehkä huomenna otan sen. ”\nParas aika uran kokenut Saksassa, jossa on vuosituhannen vaihteessa peluuttaa klo Hertha Berlin. Hänen paras vuorottelevat Christian Fiedler ja kokenut ja Mestarien liigan otteluissa.\nTuolloin hän myös käytti harmaa verkkarit, jotka erottavat sen muista maalivahdit. Hän aloitti pukeutumisen vuonna 1996, kun hän työskenteli Halades Unkarin klubissa. Alunperin musta, mutta myöhemmin hän piti harmaata.\n“Miksi pidän päällystakista? Se on mukavuutta. Olin kiinni paska, jäädytetty ruoho…Kun hypät maahan, se sattuu.Siksi raitoihin, joita minulla on aina suurempi numero, eivät rajoita liikettäni. Olen jalkapallo maalivahti, ei mallia “, hän selitti monta kertaa.\nSaksan lisäksi hän peluuttaa hyvin Englannissa, jossa on kuitenkin selvitetty enemmän piian edullisia tavoitteita. Koskaan ei ole ollut siellä ole huomattavaa ja suurelta osin vuorottelevat.\nVuonna 2006 lisäksi hän lopetti maajoukkueessa jälkeen kiusallista tappion 1: 2 Maltaa vastaan. Kaikki tuntui Király ura päättymässä.\nMutta vuonna 2009 hän siirtyi Müncheniin 1860. Siellä on kerännyt yli sataviisikymmentä kilpailun alkua ja meni takaisin maajoukkueeseen.\nNyt kun hän taas saaliit varten Haladas, kun nälkäinen suurin menestys ura – Unkari johdetaan putoaminen Euro 2016.Ensimmäisessä ottelussa Norjaa vastaan hän nosti nettotilin (1: 0) ja vastasi kerran (2: 1). Ykkönen maalivahti oli jo ennen karsinnat Group, jossa Unkari sijoittui kolmanneksi takana Pohjois-Irlannissa ja Romaniassa.\n“Yritän työskennellä itseäni, minä harjoitella kovaa. Vaikka olen kolmekymmentä yhdeksän vuotta vanha, mutta minä vielä pelaan ja jalkapallo vielä nauttii minusta.En tiedä, kuinka kauan se otan, mutta nyt minulla on koko pään menettely EM “hän hymyili aikana onnistuneen sunnuntai-iltana.\niloa prosessin turmelee Unkarin jalkapalloilijat surullinen uutinen viime viikolla – heidän entinen joukkuetoveri Márton Fülöp hävisi 32 vuotta, syöpä.\n“tavoite, että olen sai oli tärkein urasi. Haluan antaa sen Margot Fülöpille, joka oli hyvä ystäväni. Olen myös joukkuetoverinsa häntä, muistamme kunnioituksella “, sanoi hyökkääjä Tamás Priskin.\nJa siksi portin edelleen voimassa Király. Hänestä voi tulla eniten ensi vuonna eniten euroina. Hän on 40-vuotias.Unkari ei ole parempi maalivahti?\nKirálymu suojissa viime ottelut takaisin 28-vuotias Adam Bogdan joka tuloksetta odottaa mahdollisuus on Liverpool, ja Balázs Megyeri. Kymmenen maajoukkueessa hän ei käynnisty vielä ole lopullisesti Getafe myös väärin.\nmahdollisuuksiin kuuluvat enemmän Péter Gulásci (sub Leipzig), Denes Dibusz (Ferencvarosin) ja Gergely Nagy (Vasas).\nja silti Király alkoi…sunnuntaina jopa sivunnut József Bozsik määrä alkaa Unkarin edustus. Molemmat joukkueet pelasivat 101 peliä.\nUnkarin jalkapallo on ollut viimeisen vuosikymmenen aikana, mutta se oli edelleen huippu.Siinä on kaksi hopeamitalia päässä maailmanmestaruutta (1938 ja 1954), pronssia EM (1964) ja kolme kultaa olympialaisissa (1952, 1964 ja 1968).\nKuka ei tiedä välttämätöntä Ferenc Puskas, joka kuusikymmentäluvun hän oli takana Real Madrid…Mutta nyt? Maailmanmestaruuden puuttuu Unkarissa vuodesta 1986, vaikka Euro vuodesta 1972. Suuri turnaus siis edennyt yli kolmekymmentä vuotta.\n“ajattelen pelaajia, jotka olivat maajoukkueen viimeisten kolmenkymmenen tai neljänkymmenen vuoden ajan. Ja he ansaitsevat tämän menestyksen “, hän sanoi sunnuntain jälkeen Király prosessi.\nOn siis unkarilainen jalkapalloa lupaava tulevaisuus? Nykyinen joukkue koostuu osan pelaajista, joka vuonna 2009 sijoittui kolmanneksi MM-kisoissa 20 vuoteen.\nToiset kuten sukupolvet eivät kasvaisi.Unkari nuorisoryhmissä ei edes voita mestaruutta. Ehkä kaksikymmentäyksi pelasi viimeisen EM vuonna 1996.\nPoikkeuksena on 2014, kun Unkari isännöi EM 19 vuotta, ja taisteli siellä menettely tämän vuoden maailmanmestaruuden 20 vuoteen. Siellä päättyneeltä kierroksen, joka ei riittänyt myöhemmin voittajan Serbiasta.\n“henkilökunta Minulla on paljon pelaajia klubeissaan pelata säännöllisesti. Uskon kuitenkin heitä. He ovat itsevarma ja eivät pelkää. Mielestäni menettely Ranskassa me ansaitsemme “, sanoi Saksan valmentaja Bernd Storck, joka otti Unkarin edustusta ennen kesää.\nKuitenkin tulevaisuuden Unkarin jalkapallo voi käsitellä myöhemmin. Nyt elävät läsnäolo – juhlii suurta edistystä EM.Ja 39-vuotias veteraani myös sukkanauhassa on myös merkittävä pelaaja.\nJim Shaw, Irlannin jalkapalloliiton puheenjohtaja, on sanonut, että Pohjois-Irlanti on räjähtänyt kilpailijansa Michael O’Neillin kanssa Euroopan mestaruuden jälkeen. Pohjois-Irlannin Michael O’Neill: Rakastan Ranskaa euroon 2016, mutta ei Englanti Lue lisää\nO’Neill, 46, allekirjoitti uuden nelivuotisen sopimuksen IFA: n kanssa maaliskuussa viennin Pohjois-Irlannissa ensimmäiselle suurelle turnaukselleen 30 vuoden aikana. Hän lisäsi entisestään maineensa viime viikolla järjestämällä erinomaisen Ukrainan voiton, joka on Sportingbet tuonut Pohjois-Irlantiin näkyviin viimeisten 16 vuoteen.Shaw myöntää, että entinen Shamrock Rovers -johtajaksi haetaan klubeja, kun turnaus on ohi.\n“Michael tekee hienoa työtä ja vie meidät uudelle tasolle”, hän sanoo. “Ukrainan pelin suuret päätökset toimivat näyttävästi. Haluamme, että Michael pysyy pitkään aikaan, mutta arvostamme sitä paremmin, että hän kiinnostaa sitä enemmän. ”\nShaw, joka oli O’Neillin jälkeen huonoa karsintakampanjaa varten vuoden 2014 MM-kisoissa , sanoi: “Oli muutamia suuria asioita, jotka huomasin Michaelista ja miksi olin niin päättänyt nähdä hänet saavan uuden sopimuksen.Sen lisäksi, että hän oli hyvä Sportingbet bonus kaikilla päälliköillä, hänellä oli jalkapallosuunnitelma hänen päässään ja näki sen toteutuvan.\n“Tulokset olivat kauhistuttavia [vuoden 2014 kampanjassa], mutta esitykset jatkuvasti paranivat ja kaukana fanien valaistuksesta, hän työskenteli nuorisojärjestelmän pinnan alla ja niin edelleen tulevaisuuden puolesta. Kaikki tämä yhdessä kertoivat, että jos päästään eroon tästä kaverista, sinun täytyy löytää joku muu, joka voisi tehdä paremman työn, enkä nähnyt ketään, joka voisi tuolloin. Uskon rehellisesti, että Michael voisi olla menestys johtajana millä tahansa liiketoiminta-alueella. ”\nread more: Sportingbet apostas


Phoenixin nähtävyyksiä – Scottsdalen vanhakaupunki – Ja sitten matkaan…\nArizonan pääkaupunki Phoenixin lähiö Scottsdale on oma erillinen kaupunkinsa, kuten USA:ssa usein on tapana. Phonixista Scottsdalen keskustaan, eli vanhaankaupunkiin, on ajomatkaa parisenkymmentä minuuttia. Hieman villinlännen kaupunkia muistuttava alue on mielenkiintoinen päiväretkikohde.\nScottsdalen kaupungin perusti eläkkeelle armeijasta jäänyt sotilaspappi Winfield Scott vuonna 1888. Hän istutti veljensä kanssa nykyisen Scottsfieldin vanhankaupungin alueelta ostamalleen maalle sitruspuita. Tämän hedelmätarhan mukaan kaupunki sai alkuperäiseksi nimekseen Orangedale. Scott onnistui houkuttelemaan kaupunkiin lisää asukkaita idästä ja keskilännestä. Perustajansa kunniaksi kaupunki nimettiin uudelleen vuonna 1894 Scottsdaleksi.\nScottsdalen vanhassakaupungissa on edelleen jäljellä kymmenen rakennusta 1900-luvun alkupuolelta. Paljon on siis myös uudempaa tekoa olevia rakennuksia, mutta nämäkin näyttävät sopivan hyvin samaan muottiin. Talojen lisäksi myös siellä täällä törröttävät korkeat saguarot ja muut kaktukset pitävät huolen villinlännen tunnelmasta.\nAlueen vanhin kirkko on vuodelta 1923. Saba’s-vaatekaupan rakennus on vuodelta 1921 ja Porters-ravintolan rakennus vuodelta 1928. Vanhat rakennukset ovat pääosin hajallaan ympäria aluetaa, mutta niitä etsiessä näkee samalla monia muita taloja, joita ei välttämättä osaa erottaa noista alkuperäisistä. Sen verran tyylillisesti yhtenäistä vanhankaupungin rakennuskanta on.\nKenties mielenkiintoisin seikka Scottsdalen vanhassakaupungissa on sen koko. Tätä yhtenäistä länkkärialuetta riittää korttelikaupalla. Alue on myös varsin eläväinen, joskaan kaupungille jalkautuneita ihmisiä ei keskipäivän paahteessa juuri vierailumme aikana paljoa näkynyt. Mutta se johtunee yksinkertaisesti siitä, että olimme liikkeellä arkipäivänä ihmisten ollessa vielä töissään. Toki myös hurja paahtava helle saattoi vaikuttaa asiaan. Ihmiset selvästi ajoivat täsmänä autolla perille asti ja viipyivät ulkona mahdollisimman vähän. Auringon laskettua väkeä olisi voinut olla liikkeellä enemmän, koska Scottsdalen vanhakaupunki on myös alueen iltaelämän keskus.\nKatujen varsilla näkyi paljon veistoksia, jotka muistuttavat alueen historiasta. Vanhassakaupungissa olisi ollut tarjolla myös museoita ja taidegallerioita, mutta niissä emme kuitenkaan vierailleet.\nKätevimmin vanhaakaupunkia pääsee kiertämään ilmaisen bussin kyydissä. Kierros kestää kolme varttia ja bussit kulkevat vartin välein. Tarjolla on myös bussireittejä eri puolille Scottsdalea, jos pelkkä vanhakaupunki ei riitä. Hauskinta näissä kulkupeleissä on se, että niillä saa ajella ihan ilmaiseksi. Erityisesti kesällä ilmastoitu bussi voi olla hyvä idea, ainakin meidän vierailullamme Scottsdalen vanhassakaupungissa lämpötila oli 45 asteen tienoilla. Lisätietoja bussijärjestelmästä löydät täältä.\nScottsdalen vanhakaupunki oli yllättävän monipuolinen päiväretkikohde. Satuimme paikalle osittain vahingossa, mutta löysimme varsin paljon nähtävää. Aluetta olisi voinut kiertää enemmänkin, mutta valitettavasti koko Phoenixin alueella käytettävissä ollut lyhyt aikamme ei pidempää kierrosta sallinut.\nMuut kirjoitukset aiheesta Phoenix:\n← Hongkongin nähtävyyksiä – Peninsulan iltapäivätee\nNew Yorkin nähtävyyksiä – The Oculus →


Hiushuone Ilo Tahko — Frameda\nHellävarainen ELEVEN Australia GENTLE CLEAN BALANCING SHAMPOO tasapainottaa ja kosteuttaa hiuspohjaa Store in Tahkovuori 9.3.2022\nUudet KEVIN.MURPHY + COLOR.ME EVERLASTING.COLOUR -tuotteet lukitsevat värin hiuksiin ennennäkemättömällä tavalla Store in Tahkovuori 9.3.2022\nLiving proof Full Dry Volume + Texture Spray antaa pitkäkestoista volyymia ja rakennetta hennoimpiinkin hiuksiin Store in Tahkovuori 28.2.2022\nUutuus! COLOUR.XELERATE -öljyn avulla säästät merkittävästi aikaa salonkisi väripalveluissa! Näin käytät uutuutta Store in Tahkovuori 26.1.2022\nUutuus! Living Proof Curl -tuotteet ratkaisevat kiharoiden hiusten haasteet tieteen ja teknologian avulla Store in Tahkovuori 31.12.2021\nLiving proofin uusi innovatiivinen PhD Advanced Dry Shampoo -kuivashampoo puhdistaa hiukset kuten poishuuhdeltava shampoo ja vain 30 sekunnissa! Store in Tahkovuori 28.10.2021\nUusi ELEVEN Australia Keep My Colour Blonde Conditioner pitää vaaleat hiukset kirkkaina! Store in Tahkovuori 3.10.2021\nKEVIN.MURPHY SCALP.SPA -tuoteperhe kasvaa kahdella uutuudella! Store in Tahkovuori 2.10.2021\nUutuus! Moderni ELEVEN Australia COLOUR -ammattilaisvärisarja on nyt täällä! Store in Tahkovuori 6.9.2021\nCOLOR.ME by KEVIN.MURPHY -värisarja kasvaa uusilla sävyillä Store in Tahkovuori 2.9.2021\nCocobella Hair Accessories Pre Fall 2021 Store in Tahkovuori 18.8.2021\nLiving proof lanseeraa uuden Scalp Care -sarjan Store in Tahkovuori 11.6.2021\nRakastettu ELEVEN Australia MIRACLE HAIR TREATMENT saatavana nyt ylellisenä, ravitsevana hiusnaamiona! Store in Tahkovuori 30.4.2021\nPulp Riot High Speed Toner -pikasävytesarja kasvaa kahdella uudella sävyllä: Pale Pink & Moon Stone! Store in Tahkovuori 14.4.2021\nELEVEN Australia lanseeraa uudet vegaaniset palapesutuotteet Store in Tahkovuori 25.3.2021\nUutta! Innovatiivisilla KEVIN.MURPHY BLOW.DRY-suihkeilla saavutetaan pitkäkestoiset ja täydelliset lopputulokset! Store in Tahkovuori 22.3.2021\nUudet COLOR.ME by KM NUDE -sävyt hurmaavat! Katso kuvat upeista lopputuloksista Store in Tahkovuori 4.3.2021\nCOLOR.ME by KEVIN.MURPHY -väriperhe täydentyy uudella, puuterisen pehmeällä NUDE-sävykokoelmalla! Store in Tahkovuori 1.3.2021\nRakastettu ELEVEN Australia MIRACLE SPRAY HAIR TREATMENT on todellinen monitoimituote – katso mitä kauneusvaikuttajat kertovat suositusta hoitosuihkeesta Store in Tahkovuori 8.2.2021\nK18Hair-hoitotuotteet saavuttivat jättimenestyksen hetkessä – Katso kuvat uskomattomista muutoksista! Store in Tahkovuori 20.1.2021\nHiushuone Ilo Tahko Store in Tahkovuori\n73310, Tahkovuori, FI


Kottikärryn kääntöpiiri: NYT JÄNNITTÄÄ\nHih, samoissa puuhissa ollaan rusokirsikan kanssa täälläkin! Olen kasvatellut sitä pari vuotta jo, jokohan tänä keväänä näkisi ensimmäiset kukat.\nIhana riippajalava, se on niin kaunis. Teillä on sitten vähän niin kuin Talo jalavan varjossa, tai tuskin tuo nyt ylettyy ihan varjostamaan, mutta kuitenkin ;-)\nOi, toivotaan sinunkin rusokirsikalle kauniita kukkia, olisi niin ihana nähdä niitä. Riippajalavaa olen ihaillut pitkään ja olisi tosi kiva, jos se kotiutuisi hyvin. Juu, ei ehkä ihan ylety varjostamana taloa, mutta voihan sen ajatella vertauskuvallisesti :).\nOnnea hienolle riippajalavalle ja sen tuoreille omistajille! Ihan nauratti ajatellessani teitä myyjän kanssa sitomassa puuta peräkärryyn. Sitä lähtee aina niin innoissaan kasviostoksille ja hetken joutuukin parkkipaikalla pohtimaan, miten tuonkin saisi kotiin kuljetettua. Kiva, että luovuutta käyttäen onnistuitte saamaan puun ehjänä kotiin. Kävin tänään ostamassa koristeomena Makamikin, joka on riippajalavaa pienempi, mutta joka suuntaan sojottavine oksineen oli vähän pähkäilemistä saada se vaurioitta autoon ja pois sieltä. Onnistui.\nJulkisissa istutuksissa näkee paljon kasvien juurelle laitettuja kasteluputkia. Pitääpä kysyä Ukkokullalta, löytyisikö meiltä pätkä putkea, jonka voisi laittaa Makamikin juuriston kastelemiseksi. Kiitos ideasta.\nKiitos Between, kieltämättä riippajalavan asettelu peräkärryyn oli vähän koomista. Minulla oli varmuuden vuoksi mukana pinkka kylpypyyhkeitä ja niitä laitettiin latvuksen pehmennykseksi ja pyyhkeet kiinnitettiin kelmulla ;). Runko ankkuroitiin havurodomultasäkeillä (niitä tarvitaan muualle). Ajoimme 40 km hiljaista vauhtia ja pari kertaa tarkastimme, että kaikkiin kärryssä ok.\nMonta kertaa on ollut juuri tuo mainitsemasi tilanne taimiostoksilla, että ”miten tuonkin saisi kotiin kuljetettua”.\nHyvä, että Makamik pääsi myös turvallisesti kotiin. Putket sopivat myös hyvin juuriston kasteluun. Meillä on paljon noita laudanpätkiä, joten sen vuoksi olemme käyttäneet myös niitä tähän tarkoitukseen. Kasteluputki on helppo napata pois kun sitä ei enää tarvita.\nOi onnea, pitkää ikää riippajalavallesi !\nAivan loistava idea tuo kasteluränni, idea tulee käyttöön täälläkin heti kun seuraavan puun istutan.\nSe onkin mitä ilmeisimmin juurikin rusokirsikka, kuinkas sattuikin. Laitathan sitten kuvia kukinnasta ja muutenkin puun eri vaiheista kesän aikana?\nMuutaman kerran on kieltämättä pelattu takakonttitetristä taimiston pihalla. Lähes aina kun ajan maan halki Raahesta Särkän taimitarhalta kotiin, kutittelee joku pihlajan tai muun puun latvus niskaa :D\nOlkoot säät suotuisat puutarhuroinneillesi, mukavaa viikon jatkoa !\nLämmin kiitos Hirnakka, pitkä ikä olisi toiveena jalavalle minullakin. Kiva, jos kasteluidea hyödytti sinua, siitä on apua - ei vesi valu ”hanhen selkää pitkin”. Varmasti kerron rusokirsikasta, sen vaiheiden seuraaminen on niin jännittävää.\nMonenlaisia taimikuormia on tullut kuskattua, mutta tämän riippajalavan paketointi oli kyllä aika lailla oma lukunsa ;). Hyvää viikon jatkoa sinullekin!\nKomea puu, siitä tulee varmasti mahtavan näköinen.\nNäin minäkin hartaasti toivon.\nVau, upea puu ja valmiiksi hyvän kokoinen. Minäkin toivon rusokirsikkani kukkivan ensi kertaa.\nEikö! Toivottavasti meidän molempien rusokirsikassa olisi kukkia :).\nOnnia uurelle puulle! Eiköhän siitä komia tuu, rungollon ainaki korkeutta.\nJännä tua kasteluputki lauroosta. Moon laittanu pätkän salaojaputkia kärhöölle kasteluputkeksi. Puitahan enoo pahemmi istutellu. Ilimat o ny suasinu pihahommia.\nPäivi - Kottikärryn kääntöpiiri 4/23/2020\nKiitos, rungon korkeus oli mukava yllätys. Salaojaputket toimivat myös hyvin, mutta pidän noiden laudasta tehtyjen ulkonäöstä enemmän ja meillä sattuu olemaan paljon laudan hukkapätkiä :).\nRiipajalava on hyvin kaunis ja sopii laajaan pihaanne enemmän kuin loistavasti. Uskon sen myös viihtyvän pihallanne.\nMeillä kurtturuusujen kaivuuoperaatio on parhaillaan työn alla ja voiton puolella jo ollaan. 😊😊\nKiva, että sinäkin pidät riippajalavasta ja arvelet sen sopivan tänne :). Voi, olet jo päässyt kurtturuususta voiton puolelle, minä en ole vielä ehtinyt aloittaa, mutta työlistalla se on.\nOi, onnea ihanalle uudelle puutarhan asukkaalle!\nRiippajalava näyttää todella kauniilta ja taimi on todella upea.\nTäällä on vähän puun "kummitäti"-olo, kun olen ollut tässä rohkaisemassa sen hankinnassa. En kyllä voi ottaa yhtään kunniaa sen kasvusta tai muusta, mutta jään seuraamaan tätä puuta erityisellä rakkaudella.\nJa nuo kuljetusviritelmät ovat aina hauskoja. Olen itsekin ollut taimikaupassa töissä ja olemme asiakkaiden kanssa viritelleet jos jonkinnäköistä systeemiä. Välillä rouvat ovat joutuneet takapenkille, kun etupenkin ovat vallanneet puut edestä taakse asti. Joskus virittelin keltaluumu ´Laatokan Helmen` jollekin asiakkaalle näin. Rouva takapenkiltä totesi, että saattaisi olla mustasukkainen muille Helmille, mutta tälle ei.\nAurinkoisia kevätpäiviä sinne Kottikärryn kääntöpiirille! <3\nTuo kasteluputki on loistava apuri. En olekaan tajunnut, että sen voisi tehdä puusta. Onkin paljon nätimpi kuin joku putkenpätkä.\nKiitos Riina, voi aivan syystä olla puun kummitäti :). Sinun vastauksesi nimittäin rohkaisi minua tosi paljon ja nyt voin nauttia kiinnostavasta kasvun seuraamisesta.\nVuosien saatossa on tullut tehtyä erinäisiä auton pakkauksia taimien kanssa, mutta tämän kuljetus oli kyllä omaa lukua. Latvus oli niin upea, ettei millään olisi halunnut menettää yhtään oksaa kuljetuksen johdosta. Minulla oli tosiaan mukana kassillinen kylpypyyhkeitä joilla pehmenneltiin oksia - paikalle sattui myös yksi tuttumme (työskentelee kaupungin puutarhurina) häntäkin operaatio nauratti.\nOli hauska kuulla tuo sinun tarinasi myymälässä työskentelystäsi. Minusta on tosi kiva, että paikallisella Hankkijalla on taimimyymälässä töissä kokenut puutarhuri joka on työskennellyt myös viherrakentajana. On kiva asioida asiantuntevan ihmisen kanssa.\nMinustakin puusta tehty kasteluputki on hauskan näköinen. Laitan sen vähän vinoon juurta kohti, eikä se käy yhtään haitallisesti silmään.\nOi, tunnen olevani nyt tärkeässä tehtävässä.\nJa on todella tärkeää, että puutarhaliikkeissä on asiantuntevaa henkilökuntaa. Ja mikä parempi kun myyjä tietää myös käytännön puolen. Viherrakentaja on ihan paras puutarhamyyjä.\nOnpas jalo ja upea yksilö! Noin avarassa puutarhassa näyttävät puut ovat niin edukseen ja saavat kasvaa luontevasti täyteen mittaansa. Omassa puutarhassa joutuu kummastelemaan, miltä lopputulos näyttää tulevaisuudessa, kun puita istuttelee. Yritän ujutella joka vuosi jonkun ihanuuden johonkin kolkkaan, koristeomenapuita lähinnä viime vuosina. Tuota rusokirkikkaa myös havittelen...\nSamaa mieltä olen tämän yksilön upeasta lookista. Kiva, että joku ystävällinen ihminen oli tämän minulle valinnut Tahvosilla. Tilaa on ”hänellä” myös kasvaa täyteen mittaansa :). Koristeomenapuut ovat myös ihania, niitäkin hankin lisää tänä vuonna, olen niin heikkona niiden kukintaan. Rusokirsikka on vähän epävarma meidän vyöhykkeellä, mutta yritin valita sille suojaisen paikan.\nUpea on riippajalavasi ja hyvin istutettu joten varmasti menestyy ja kasvaa. Kiva idea tuo puusta tehty kasteluputki. Kiitos ideasta\nKiitos Nila, hyvä, jos kasteluidea hyödytti sinua :).\nvaalean vihreää 4/23/2020\nHieno puu. Haaveilin itsekin pitkään riippajalavasta. Totesin vain tonttiltamme puuttuvan se täydellinen paikka tuolle puulle, joten olen hommannut joitain muita korvikkeita.\nRiippajalava vaatii tosiaan sopivan tilan ympärilleen, mutta onneksi löytyy ”korvikkeita”.\nKivisen Vilma 4/24/2020\nKaikki riippapuut ovat niin ihania, kuten tämä sinunkin! Tosi kaunis muoto siinä! Minullakin jäseniä särkenyt, kun talven jälkeen alkanut tehdä pihahommia. Iltaisin ihan naatti, mutta hyvällä tavalla!\nTuntemukset ovat kuin olisi lievän jyräyksen alle jäänyt, mutta se kuuluu asiaan, kun löytää taas lihakset, jotka ovat nukkuneet talviunta. Minulla on tämä viikko mennyt ulkona illalla klo 20 asti ja sen jälkeen on kyllä naatti, mutta tosiaan myönteisellä tavalla. Hyvää viikonloppua!\nMinna / Hiidenkiven puutarhassa 4/24/2020\nVoin kuvitella tuon tilanteen puutarhamyymälän parkkipaikalla! Samoin huolen siitä, että pärjäähän puu varmasti peräkärryssä matkan ajan. Itse ostin äidilleni kerran likusterisyreenin, jonka kuvittelimme molemmat olevan inhimillisen pensaan kokoinen ja mallinen. Eipä ollut myymälässä sellaista, joten piti ostaa rungollinen versio. Siinä sitä olikin autoon sovittelemista, kun kummankin lapsen turvaistuimet olivat takapenkillä eikä takapenkkiä siksi saanut kumoon. Ruukku oli turvavöissä pelkääjän paikalla ja selkänoja sen verran taaksepäin käännettynä, kun turvaistuinten takia pystyi. Puu oli auton kattoa vasten ja latva peräkontin puolella kaarelle taivutettuna, jotta takaluukku mahtui kiinni. Onneksi likusteri oli vielä lepotilassa silloin, sillä muuten olisi saattanut lehtiä karista autoon sulloessa ja pois hivuttaessa. Sisällehän sen sai melko kivuttomasti, kun myyjä työnsi puun multapaakku edellä takakontista ja minä kurottelin vastaan etupenkiltä. Pois se piti sen sijaan vetää pelkääjän oven kautta ns. myötäkarvaan.\nTuo puinen kasteluputki on kieltämättä kauniimpi kuin muoviputki. Kasteluahan tuon kokoinen puu vaatii vielä runsaammin kuin pienempi taimi, joten jonkinlainen kastelujärjestelmä on tarpeen. Hyvää kasvumenestystä riippajalavallesi!\nNoita kuvailemiasi tilanteita on minullekin sattunut, näköjään kaikki konstit on otettava käyttöön taimikuljetuksissa - eihän niitä taimia myymäläänkään voi jättää. Mitä suurempi puu, sen tarkempi on oltava kastelussa, joten kastelujärjestelmä on tarpeellinen. Kiitos Minna!\nMantelilaakson Susanna 4/24/2020\nRiippajalava on lumoava!!!\nYksi lempipuistani! Suomessa olin töissä vuosia sitten Honkanummen hautausmaan nurkalla kukkakaupassa ja joka aamu kun pyöräilin hautausmaan läpi töihin, piti minun pysähtyä valtavan vanhan riipajalavan eteen vain ihailemaan sen kauneutta!\nMeninpä joskus kesällä sen valtavan "sateenvarjon" alle katselemaan lehvästön upeita muotojakin. :)\nLempeitä kevättuulia sinne pohjoiseen täältä Mantelilaaksosta!\nOlipa kiva löytää blogiisi Riinan kautta!\nHei, Mantelilaakson Susanna, kommenttisi ilahdutti kovasti - niin mukava kuulla näistä kokemuksistasi riippajalavan suhteen :). Olet lämpimästi tervetullut seuraamaan riippajalavan kasvua ja muitakin puutarhapuuhiani, kiva että löysit blogiini!\nOravanpesän Kati 4/24/2020\nVau, upea riippajalava! Onnea ja pitkää ikää sille! :)\nEeva Viherrin 4/26/2020\nOnpa kaunis riippajalava jo noin heti tässä vaiheessa. Tuosta tulee upea! On varmaan ollut melkoinen projekti siinä pakkaamisvaiheessa...\nPäivi - Kottikärryn kääntöpiiri 4/26/2020\nOlen samaa mieltä puun kauneudesta, toivon kasvun etenevän suotuisasti. Juu, pakkaaminen oli melkoinen projekti.


Seppo Polameri on kuollut\n26.01.2017 klo 15:22 (muokattu 27.01.2017 klo 6:03 )\nKuvittaja Seppo Polameri tuli tunnetuksi etenkin luonto- ja eräaiheisista kuvistaan.\nTaiteilija Seppo Polameri menehtyi 80-vuotiaana.\nTaiteilija kuvasi aiheissaan suomalaista luontoa sekä eräaiheita.\nPolamerin tunnetuin työ on Luonnontieteellisen museon dioraamat.\nTaiteilija Seppo Polameri sai suunnitella Luonnontieteellisen museon dioraamojen taustat vapaasti vuonna 2008. KIRSI TUURA/AL\nKuvittaja, piirtäjä ja graafikko Seppo Polameri kuoli viime viikolla 80-vuotiaana. Hän oli lähipiirin mukaan sairastellut alkusyksystä asti, mutta silti menehtyminen kävi yllättäen.\nPolameri tunnettiin etenkin luontoaiheisista töistä. Hänen kädenjälkensä näkyy myös yli 70 kirjan kansissa ja lisäksi hän suunnitteli satojen kirjojen ulkoasun. Kirjan kansia syntyi muun muassa Veikko Huovisen ja Laila Hietamiehen kirjoihin.\nSeppo Polameri työskenteli myös yli 50 vuoden ajan Metsästys ja kalastus -lehden taittajana.\nYksi suurimmista töistään Polameri toteutti Luonnontieteelliselle keskusmuseolle Helsingissä. Museon dioraamojen tekeminen kesti vuosia. Dioraama on kolmiulotteinen maisema tai asetelma, joka esittää esimerkiksi historiallista tilannetta luonnossa.\nVuonna 2013 mies palkittiin elämäntyöstään Kuvittajat ry:n Kieku-palkinnolla.\nVuonna 2015 Suomen Metsästysmuseon päänäyttely oli Polamerin käsialaa. Erätaiteen mestari esitteli taiteilijan tuotantoa monipuolisesti. Se jäi miehen viimeiseksi laajaksi näyttelyksi.\n"Teki suuren vaikutuksen"\nPilapiirtäjä ja kuvittaja Jyrki Vainio tutustui Seppo Polameriin toimiessaan Kuvittaja-lehden päätoimittajana.\n- Harvoin voi sanoa tunnetustakaan tekijästä, että he tekisivät mitenkään erityistä vaikutusta ja usein taiteilijat vaikuttavat tavatessa ihan tavalliselta. Polameri oli kuitenkin poikkeus. Hän teki valtavan vaikutuksen.\n- Se tapa, millä hän suhtautui omiin töihinsä, hän oli hyvin nöyrä tekemisensä suhteen, mutta tiesi, mitä osaa ja vaati aina yhä enemmän itseltään. Se nälkä ja polte omaan tekemiseen säilyi loppuun saakka, Vainio kuvailee.\nVainio kertoo, että hän osallistui aikoinaan nuorten piirtäjien kanssa Polamerin ohjaamalle opastuskierrokselle Luonnontieteellisessä museossa.\n- Kierroksella oli harras ja kunnioittava hiljaisuus kolmekymppisten taiteilijoiden keskuudessa.\nSuuri yleisö tuntee Polamerin hänen maalaustensa kautta, mutta Vainion mukaan miehen muu tuotanto on huomionarvoista.\n- Korostaisin hänen kuvitus- ja piirrostuotantoaan. Niissä näkyy hänen valtava kokemuksensa ja vaivattomuus, toteaa Vainio.\nVideolla näkyy Seppo Polameri työssään vuonna 2008 Luonnontieteellisessä museossa.


Lopeta suljetuksi ja Keep Luotto-pisteet sekä - Forum o fretkach,chomikach i szczurkach\nLopeta suljetuksi ja Keep Luotto-pisteet sekä Zobacz następny temat\nWysłany: Nie 12:38, 09 Lut 2014\nliike tällaisen pankkilainaa on se, että ei ole takuu annetaan niin turvallisuus vieressä hinta rahoitus lainattu . Parent voi jopa suorittavat ylimääräisiä yöaikaan työllisyys tai lauantai työ , niin jotka osaisimme kahva lastesi sitten?. Jos et ole pelkää korkea aprs , myöhästymismaksuja , henkilökohtainen laina hinnat , ja silti tuntuu, että joudut on käteinen viipymättä varten hätä , joka on varmasti epätodennäköistä on sarja toimintahäiriön , niin vähintään sinun vastuullasi on tasalla [link widoczny dla zalogowanych] saat palkkapäivä lainat yhden päivän ilman todiste sekä kaikki muu lomakkeet . Koska paljon kohteelle kiinnitys kieltäytyminen , ensimmäinen askel on löytää keskeinen syy miksi työ ei akkreditoitu . He ei tarvitse maksa 12 kuukauden heidän luottokortilla ja niin he voi parhaan koti korot. Koska oli ongelma.\npääoma hyväksyä laina kanssa tiny. Joten, sinun pitäisi vain mietiskellä etsien rahoitus in myyjään niille joilla on hyvä tai erinomainen luotto ja et mielikuvitus menoja hieman kyseiselle mukavasti toteutuksessa koko liiketoiminta klo samassa asennossa nopea ja puuttuu komplikaatioita . Jos olet käynnissä kautta Internetissä , saada koko tosiasiat on tuotot laina kauppiaat, valitse oikea yksi niistä [url=kaikkipikavipit.wordpress.com]kaikkipikavipit.wordpress.com[/url] tästä syystä , laina yritykset tarjota sinulle erityisesti räätälöity pankkilainat kanssa laivasto koska he tarve rahastot neulat aivan kuten keskimäärin ihmiset , mutta antaa suojaus liikevaihdosta että paljon meistä ei ole hallussaan . Kuten suunnitelmat ilmaisee nämä ovat ja ihmiset kuten sinä vain jotka ovat usein fyysisessä muodossa alentunut . Keskeistä on rahastot läsnä sijoittaa in tasapainoisen käyttäessäsi muiden toiminnot in ratkaisu . Jopa niin , on olemassa lukuisia kysymyksistä muistaa .\nSe voi olla epärealistisia , näin , odotettavissa hankkimaan merkittäviä henkilökohtaiset lainat valtuutettu ilman vakavuus . entisestään varoitus ja turvallisuus , sekä mennä default viite mistään lainan tarjoaja , on läsnä pankkitili tarkistaa on suositeltavaa mutta enemmistö tarve henkilökohtaisia ??säästöjä tilit [link widoczny dla zalogowanych] kun sinulla luotto , tämä on varmasti enemmän kuin todennäköistä lajien laina joka liikunta oikea sinulle . Työskentely Yahoo Search löytää kaikki lainan tarjoajien saatavilla on enimmäkseen nopein ja enemmistö täydellinen tapa tämä tieto on tunnistettu . Jos olet on runsas saada tyytyväisyys ? Ei. Voit luottaa käteisellä laina tällä hetkellä löytää dollaria samana päivänä takaisin.\nVarmista, että olet kirjoittaa tahansa yritykset, jotka kokeneet hyvä raportit alkaen ilmoitustauluja auttaa sitten suorittaa jotkut paljon Erityisesti tutkimus seuraavilla lainan tarjoajien itse . Nämä lainat , CRL päätellä , voi johtaa jopa 16 luotonanto tuotteita in peräkkäin ja 175 kertaa velkaantuminen. Kun lukemattomia verkossa palkkapäivä Laina yrityksille Internetissä, voit katsella ryhtyivät poiminta vain ? [link widoczny dla zalogowanych] Hakevan laina kuuluu lataaminen id paperityöt , todisteita tulos , luotto-pisteet ja muodossa . Sinun pitäisi hyödyntää yhteensä lähes kaikki ja pieni raha tarkoituksiin kuin koti menot , opetus, kallista, compact matka kustannuksella , matkapuhelimien kulut ja monet muut .\nToinen hyvä asia että voisit luottaa tämän pankki laina se olisi auttaa sinua lisätä erittäin huono raportti .


Fysioterapeutin osaamista tarvitaan kouluissa\nLapsuusiän liikunnan merkityksestä on saatu vahvaa ja mielenkiintoista näyttöä.\nLaajassa pitkittäistutkimuksessa havaittiin, että vanhempien liikuntatottumukset näkyvät heidän lastensa liikunta-aktiivisuudessa jopa 46-vuotiaaksi saakka (1). Vielä ei kuitenkaan tiedetä syytä, mitkä tekijät selvittävät tätä yhteyttä.\nTuore kirja laajasta seurantatutkimuksesta vahvistaa, miten kouluikäisen monipuolinen liikunta luo pohjan aikuisiän fyysiselle aktiivisuudelle (2). Merkittävää on myös se, millaiset liikuntataidot lapsella on ja millaiseksi liikkujaksi hän itsensä kokee. Kirja kannustaa monipuolisen koululiikunnan tarjontaan. Erityisen tärkeää se on lapsille ja nuorille, jotka eivät harrasta liikuntaa.\nNuoruuden liikunnalla on myös yhteys sekä koulumenestykseen peruskoulun päättyessä että koulutusvuosien määrään aikuisuudessa (3). Tulos on kiinnostava sekä yksilön että yhteiskunnan kannalta. Voidaanko nuoruuden liikuntaa tukemalla vaikuttaa myös koulutusuriin?\nNämä suomalaiset seurantatutkimukset eivät jätä tilaa arvailulle. Kouluikä on ratkaisevan tärkeä vaihe liikunnalliselle elämäntavalle. Monen ammattilaisen mielestä lasten ja nuorten tule-vaivat ovat kuitenkin yleistyneet älylaitteiden myötä. Tuore kouluterveyskysely on juuri valmistumassa, mutta vuonna 2015 liki kolmasosa yläasteikäisistä kärsi viikoittain niska- ja hartiaseudun kivuista, samoin päänsärystä.\nKouluissa on aloitettu Move!-mittaukset, joilla pyritään herättämään sekä oppilaita että perheitä. Move! on perusopetuksen 5. ja 8. vuosiluokkien oppilaille tarkoitettu fyysisen toimintakyvyn tiedonkeruu- ja palautejärjestelmä. Se tuottaa tietoa terveystarkastuksen pohjaksi ja pyrkii kannustamaan fyysiseen aktiivisuuteen.\nLiikunnan opettajilla on suuri vastuu testin tekemisestä ja tulosten antamisesta. Sitä eivät korvaa testistä saadut hymiöt tai kirjallinen palaute. Lapset voivat myös pettyä tuloksiinsa, millä voi olla vaikutusta itsetuntoon. Keskinäistä vertailua pyritään välttämään, mutta se on vaikeaa (4).\nRäätälöity arviointi, ohjaus, riskitekijöiden tunnistaminen ja ennaltaehkäisy ovat fysioterapeutin ydinosaamista – myös kouluterveydenhuollossa. Samoin ergonomiaan liittyvä tietämys ja kehon monipuolinen käyttäminen, motivointia unohtamatta. Tätä painottivat myös pohjoismaiset fysioterapeuttiliitot yhteisessä kannanotossaan kesällä.\nHyviä esimerkkejä fysioterapeutista kouluterveydenhuollossa on. Ryhtitarkastusten ohella tule-oireisiin on pystytty puuttumaan varhain, ja moniammatillinen yhteistyö koululaisen parhaaksi on lisääntynyt.\nOlisiko uudessa sote-suunnitelmassa aika palkata koulufysioterapeutteja samalla tavalla kuin koulupsykologeja?\nKaseva K, Hintsa T, Lipsanen J et al.: Parental physical activity associates with offspring’s physical activity until middle age: A 30-year study. Journal of Physical Activity and Health 2017:14:520-531.\nNupponen H, Penttinen Seppo (toim.) Kouluiän monipuolinen liikunta lähtökohtana aikuisiän liikunta-aktiivisuudelle. Liikunnan ja kansanterveyden julkaisuja 2017:332.\nKari J, Pehkonen J, Hutri-Kähönen N et al.: Longitudinal associations between physical activity and educational outcomes. Medicine & Science in Sports & Exercise (July 2017, published ahead of print).\nTurun Sanomat 9.9.2017\nArtikkelit lehdessä 5/2017


Hiihtoliiton puheenjohtajan tervehdys - Hiihtoliitto\nHiihtoliiton puheenjohtajan tervehdys\nOlemme saaneet nauttia upeasta lumitalvesta. Tätä kirjoittaessani aurinko paistaa, lunta on runsaasti ja hiihtokelit parhaimmillaan. Olisipa tällaista tulevinakin vuosina.\nKilpailukausi alkaa olla lopuillaan. Vielä on jäljellä Taivalkosken SM-kisat 6.–8.4.2018 ja monia muita hiihtotapahtumia. Käyn kuitenkin jo tässä vaiheessa läpi talven saavutuksia.\nEtelä-Korean talviolympialaiset olivat talven kohokohta. Saimme kaikkiin lumilajeihin urheilijoita, mikä kertoo hiihto- ja alppilajien katkeamattomasta työstä. Olen erittäin iloinen, että hiihtourheilu piti yllä Suomen huippu-urheilun mainetta Kristan ja Iivon mitalien myötä. Lisäksi saavutimme maastohiihdossa viisi pistesijaa ja yhdistetyssä neljä.\nLumilajien vahvaa panosta täydensi Enni Rukajärven pronssimitali lumilautalajien slopestylessä.\nMaastohiihdon maailmancupissa sijoituksemme oli maiden välisissä pisteissä neljäs naiset ja miehet yhteenlaskettuna. Palkintokorokesijoituksia oli yhdeksän Kristan ja Iivon ansiosta. Myös Ristomatin sijoittuminen viidenneksi sprintticupissa oli mahtava saavutus. Podiumpaikka oli niin lähellä monta kertaa. Kaiken kaikkiaan 28 hiihtäjäämme oli maailmancupin pisteillä, 10 naista ja 18 miestä. Joukossa oli ilahduttavasti myös nuoria tulevaisuuden lupauksia.\nYhdistetyn nuoren joukkueemme saavutukset ovat olleet yksi tämän kauden menestystarinoista. Joukkue on vakiinnuttanut paikkansa podiumtaisteluissa pysyvästi. Maailmancupissa olimme viides maiden vertailussa. Palkintokorokesijoituksia oli peräti kahdeksan – Eerolla viisi kertaa, Ilkalla kerran ja joukkueena kaksi kertaa.\nMaastohiihdossa Reijo Jylhä ja yhdistetyssä Petter Kukkonen ovat tehneet tiimiensä kanssa erinomaista ja tuloksellista työtä. Päävalmentajan työ on suurelta osin verkoston johtamista. Verkostoon kuuluvat itse pääosan esittäjät eli urheilijat, henkilökohtaiset valmentajat, suksihuolto, Olympiakomitean huippu-urheiluyksikkö, Kilpa- ja huippu-urheilun tutkimuskeskus KIHU, lääkäri- ja fysioterapiapalvelut ja henkinen valmennus. Hyvään menestykseen on tarvittu koko tämän upean joukkueen vahvaa omistautumista työlleen.\nMenestys vaatii pitkäjänteistä yhteistyötä: suuret kiitokset kaikille hienoille ihmisille, jotka näissä joukkueissa ovat toimineet. Erityiskiitokset maastohiihdon päävalmentajalle Reijo Jylhälle, jonka kausi on nyt päättymässä. Reijon työ suomalaisen hiihdon valmennusjärjestelmän uudistajana on tuottanut hienoja tuloksia. Myös Olli Ohtonen on jäämässä pois maajoukkuevalmennuksesta. Iso kiitos Ollillekin mahtavasta työstä.\nMäkihyppy on jo useamman vuoden ollut haastavassa tilanteessa. Sukupolvenvaihdoksen jälkeen emme ole päässeet uuteen nousuun. Se on yhteinen huolenaiheemme. Olemme panostaneet lajiin viime vuosinakin. Hankimme mm. itävaltalaisen Andy Mitterin päävalmentajaksi. Tulokset eivät vielä kahden vuoden jälkeen ole realisoituneet. Andy on tuonut valmentautumiseen uusia näkemyksiä ja toivottavasti niitä kyetään hyödyntämään tulevilla kausilla uuden päävalmentajan johdolla. Kiitokset myös Andylle hyvästä perustyöstä uuden nousun mahdollistamiseksi.\nParhaat saavutukset tällä kaudella olivat Andreas Alamommon seitsemäs sija nuorten MM-kisoissa ja Julia Kykkäsen 23. sija olympiakisoissa.\nMe Hiihtoliiton johdossa teemme kaikkemme, jotta myös mäkihyppy saadaan takaisin menestysuralle. Olemme tehneet huolelliset suunnitelmat ensi kaudelle.\nNyt on oleellista käyttää resurssit entistäkin järkevämmin ja kohdistaa ne oikein ja kustannustehokkaasti, jotta vaikuttavuus on paras mahdollinen. Meillä on nuoria lupaavia mäkihyppääjiä ja junioreissa huomionarvoista on se, että tyttöjä on jopa enemmän kuin poikia. Heidät pitää saada ammattitaitoisen valmennuksen piiriin.\nMe tarvitsemme lajiyhteisön, liiton ja kaikkien mäkihypyn eteen töitä tekevien saumatonta ja tavoitteellista yhteistyötä lajin tulevaisuuden turvaamiseksi. Laadukas seuratoiminta on avainasemassa, jotta saamme enemmän nuoria lajin pariin.\nParaurheilun puolella Ilkka Tuomisto saavutti maailmacupissa sijan seitsemän ja Sini Pyy oli 14:s. Paralympialaisissa Ilkka otti hienosti pronssia sprintissä ja pistesijan perinteisen kympillä. Ilkka on tehnyt hienon uran paraurheilussa. Lumilautailussa Matti Suur-Hamari otti komeasti Etelä-Koreassa kultamitalin ja lisäksi pronssia.\nMiltä tulevaisuus sitten näyttää meidän lajiemme osalta? Meillä on hiihdossa meneillään sukupolvenvaihdos, kun aika moni kokenut urheilija on ilmoittanut lopettavansa aktiiviuran tähän kauteen. Yksi meidän suurimmista haasteistamme liittyykin tähän. Miten saamme varmistettua sen, että meidän lupaavien nuorten urheilijoidemme kehitys jatkuu ja tie huipulle jopa nopeutuu? Meidän on saatava huippukärkeämme leveämmäksi. Menestyminen arvokisojen viesteissä on hyvä tason mittari. Haluamme luonnollisesti takaisin mitaleille niin naisten kuin miestenkin viesteissä. Meillä on hyviä, lahjakkaita nuoria urheilijoita, jotka ovat jo olleet maailmancupin pisteillä. Uskon vahvasti siihen, että meidän hyvä valmennusjärjestelmämme ja organisaatiomme tekee mahdolliseksi heidän kehityksensä.\nTässä on uudelle päävalmentajallemme Matti Haavistolle ja hänen tulevalle tiimilleen yksi tärkeä tehtävä. On hienoa, että Matti on meidän päävalmentajamme. Jatkuvuutta ja luonnollisesti uusia ideoita ja inspiroivaa energiaa valmennukseen tarvitaan. Onnea ja menestystä Matti.\nPitkäaikaisista maajoukkuehiihtäjistämme ovat lopettamispäätöksestä ainakin huipputasolla kertoneet Aino-Kaisa Saarinen, Mona-Liisa Nousiainen, Ville Nousiainen ja Toni Ketelä. Yhdistetyssä Hannu Manninen on kertonut samanlaisesta päätöksestä. Haluan tässä yhteydessä kiittää näitä hienoja urheilijoita upeista suorituksista ja työstä suomalaisen hiihtourheilun huipulla. Toivotan myös kaikkea hyvää uuteen elämänvaiheeseen.\nYhdistetyn tilanne on erittäin hyvä kuten edellä jo kirjoitin. Nuori joukkueemme tulee tarjoamaan meille paljon ilon hetkiä tulevina vuosina. Yhdistetty on osoittanut, että muutaman vuoden hiljaisemman jakson jälkeen on mahdollisuus nousta huipulle määrätietoisella työllä. Myös naisten yhdistetty nousee kohti maailmancuptasoa ja Kansainvälinen Hiihtoliitto (FIS) panostaa lajiin entistä enemmän. Tässä kehityksessä meidän tulee olla mukana etulinjassa. Yhdistetyn tuloksia saavuttava työ antaa uskoa ja esimerkkiä myös mäkihypylle, jonka haluamme jo ensi vuonna osoittavan nousun merkkejä.\nHuippu-urheilusta ja sen merkityksestä on puhuttu viime aikoina paljon. On ollut puhetta hukatusta huippu-urheilusta. Me Hiihtoliitossa emme ole hukanneet huippu-urheilua mihinkään. Olen erittäin iloinen siitä, että hiihtourheilu on tänäkin vuonna kyennyt tarjoamaan suomalaisille ilon hetkiä ja hyvää viihdettä, lisäämään yhteisöllisyyttä ja hyvää mieltä. Samalla hienot urheilijamme ovat suorituksillaan ja esiintymisellään lisänneet kiinnostusta lajejamme kohtaan ja antaneet esimerkin ja esikuvan mallia lapsille ja nuorille. Hiihtourheilun ympärillä on vetovoimaa ja hyvä ilmapiiri.\nTavoitteemme on jatkossakin kehittää toimintaamme jatkuvan parantamisen hengessä kaikilla tasoilla. Itse urheiluun se kuuluu sisäänrakennettuna. Toimintakulttuurimme on oltava kaikin tavoin sellainen, että se herättää luottamusta yhteistyökumpaneissamme ja kaikissa sidosryhmissämme sekä tuottaa hyviä tuloksia.\nLämmin kiitos päättymässä olevasta kaudesta urheilijoille, valmentajille ja kaikille taustajoukoille, koko henkilökunnallemme, kentän aktiivisille toimijoille seuroissa, yhteistyökumppaneillemme ja hiihtourheilua aktiivisesti seuraavalle Suomen kansalle.\nHyvää pääsiäistä ja alkavaa kevättä.